GAMBAR BABY AQASHA USIA 2 MINGGU

Diam tak diam, sudah dua minggu usia anak Aqasha (Alehandra)... dan dalam dua minggu itu juga penyanyi dan pelakon tersebut dilihat sibuk melayan karenah babynya itu. Anak emaslah katakan!

Bagi anda yang masih tak jemu untuk menatap ragam Alehandra... kami paparkan 12 keping gambar yang diambil oleh Aqasha sendiri. Jom tengok..!!

Klik untuk imej besar...

Photo: Aqasha Twitt


INI KATA ERIC FLOOR 88 SELEPAS DIPERSALAHKAN PUNCA IQBAL MASUK BIG STAGE

Sehingga kini, isu usahawan kontroversi Ahmad Iqbal Zulkefli nampaknya masih belum berakhir apabila kali ini individu yang membantunya menghasilkan single pertama iaitu ahli kumpulan Floor 88, Eric Fuzi turut terkena tempias kritikan.

Eric, 30, berkata dia menerima banyak mesej daripada netizen yang meluahkan rasa kurang senang apabila usahawan berusia 27 tahun itu dipilih menyertai program Big Stage 2022. Kata Eric, netizen menyalahkannya seolah-olah menjadi punca Iqbal terjebak sebagai penyanyi hingga layak menyertai pertandingan nyanyian untuk bakat baharu itu.

"Ya ramai mesej peribadi (DM) marah-marah kononnya saya punca Iqbal jadi penyanyi dan merosakkan industri. Saya nak jelaskan semula, sebelum ini saya bersetuju hasilkan lagu untuk Iqbal sebab dia kata sekadar nak menyanyi untuk luahkan isi hati dan promosi produk... bukan sebab nak jadi penyanyi.

"Dia client kami dan kita ikut apa permintaan dia, saya sendiri tak sangka dia akan sampai ke tahap ini. Malah saya berulang kali ingatkan dia kalau betul nak jadi penyanyi kena masuk kelas vokal, lagu yang dinyanyikan itu bukan untuk industri dan hanya sekadar untuk masuk YouTube dan dia buat lagu itu menggunakan modal dia sendiri.

Klik untuk gambar besar

"Janganlah salahkan saya kalau dia diangkat menjadi penyanyi. Persoalannya siapa yang menerima dia jadi artis dan siapa yang izinkan dia masuk TV?" ujarnya yang dipetik sebagai berkata kepada mStar.

Sebelum itu, Eric atau nama penuhnya Muhamed Eric Muhamed Fuzi, menerusi Instagram menasihati Iqbal supaya menarik diri daripada menyertai program nyanyian itu dan fokus kepada perniagaan sahaja.

"Nasihat seorang kawan, tariklah diri... tolong! Kekuatan kau sebagai usahawan dan teruskan dengan kerjaya kau tu. Masa PKP dulu ramai hina industri seni, kata industri seni tak penting, tapi bila Iqbal masuk Big Stage, ramai pula mempertahankan industri seni supaya tak dimusnahkan oleh seorang penyanyi usahawan. Menarik! sayang juga orang kita dengan industri seni kreatif ni," tulisnya pada ruangan kapsyen.

Dalam pada itu, ditanya mengenai persembahan Iqbal pada minggu pertama Big Stage 2022, Eric berkata, usahawan itu tidak boleh menyanyi dan perlu mendapatkan lebih ilmu mengenai muzik.

"Sejujurnya memang teruk suara dia, tapi kalau dia betul-betul nak jadi penyanyi kena belajar lagi. Dia degil, lupa apa tujuan asal dia buat lagu dulu, dia kata bukan nak jadi penyanyi tapi sekarang dia boleh pula sertai program berkenaan. Kalau betul dia nak jadi penyanyi, saya rasa buat masa ini belum layak lagi. Saya sendiri akui kecewa apabila dia menyertai program nyanyian popular itu.

"Semasa lancar lagu Hujan itu dahulu pun dia beritahu kami banyak stesen TV dan radio panggil menyanyi live tapi kami bagi nasihat jangan buat sebab dia perlu belajar banyak lagi, kena ambil kelas sekurang-kurangnya enam bulan, kalau layak dan ada ilmu barulah boleh serius jadi penyanyi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA DEDAH SETIAP KALI UPLOAD FOTO ANAK, MESTI KENA KUTUK

"Kadang-kadang, bila saya kongsi foto anak-anak di laman Instagram, mulalah ada akaun palsu yang tidak mempunyai foto serta tidak mengikuti mana-mana akaun Instagram lain muncul di ruangan komen. Mereka meninggalkan komen buruk dan negatif terhadap foto terbabit. Setiap kali muatnaik gambar anak-anak, mesti mereka pun datang komen berbaur kutukan.

"Saya juga akan bertindak membalas komen jika ada netizen bertindak melampau meninggalkan komen bukan-bukan," demikian kata pelakon Rita Rudaini, 43, yang mendedahkan tindakan sesetengah pihak tidak bertanggungjawab yang muncul apabila dia berkongsi foto anak-anaknya di laman Instagram.

Menurut Rita, wujud segelintir pihak yang menggunakan akaun Instagram palsu untuk meninggalkan komen negatif dan buruk apabila dia memuat naik gambar Airit Rayyan Rizqin, 10, dan Airit Qaqa Arjuna, 8. Tambah bintang 'Mendam Berahi' ini lagi, dia menentang pendapat yang mengatakan selebriti tidak perlu membalas perbuatan jahat netizen di laman sosial:

"Ada yang cakap artis tidak seharusnya balas atau respon. Bagi saya, ikut keadaan. Kalau komen mereka melampau, saya harus bertindak. Kenapa artis hanya perlu diam? Kami mempunyai perasaan seperti manusia biasa, bukannya makhluk asing," tegasnya lagi.

Klik untuk gambar besar

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIZAL AF5 BERLAKON KERANA NYANYIAN LEMBAB

Rizal AF5, atau nama sebenarnya Hasfarizal Ayub, 25, tanpa berselindung mengakui bahawa bidang nyanyian agak suram kerana terlalu banyak saingan. Sehubungan itu, dia kini menjadikan karier lakonan sebagai 'pembantu' untuk survived dalam bidang seni yang diminatinya itu.

"Mungkin sekarang bukan rezeki saya untuk menyinar sebagai penyanyi tambahan pula trend muzik sekarang berbeza namun keinginan untuk kembali ke pentas tidak pernah pudar.

"Alhamdulillah tawaran berlakon pula semakin banyak dan saya mengambil peluang dan rezeki ini sebagai ruang untuk memperbaiki diri selain mempelbagaikan cabang karier saya sebagai artis," katanya ketika ditemui media.

Namun begitu, Rizal menyatakan yang dia masih ada menerima tawaran menyanyi. Bagaimanapun, beliau sedikit kecewa apabila lagu-lagunya jarang berkumandang di stesen radio tempatan hingga memaksanya mencari kaedah lain mempromosikan lagu berkenaan.

"Nasib baik juga ada yang mahukan lagu saya dijadikan sebagai lagu tema drama-drama dan cara itu boleh menarik perhatian penonton yang mendengar lagu itu.

"Malah single saya yang berjudul Suatu Ketika Dulu yang menjadi lagu latar drama bersiri Kekasihku Puyu di TV3 mendapat perhatian penonton sehingga ada yang bertanyakan adakah benar saya yang menyanyikan lagu itu," ujarnya dipetik sebagai berkata.


BERAT TAMBAH 4 KILO: LISA NAFI HAMIL

Kata orang, seri mengandung kadangkala membuat wajah wanita nampak lebih menarik dan jelita berbanding sebelumnya. Mungkinkah hal yang sama berlaku terhadap Lisa Surihani yang mengahwini Yusry KRU sejak 23 Februari lalu?

Bagaimanapun, bila diajukan soalan ini kepada empunya badan, Lisa menafikan perkara tersebut dan berkata ia tiada kena mengena dengan mengandung. Heh.

Klik untuk imej besar...

"Perubahan ini tiada kena-mengena dengan dakwaan kononnya saya sedang mengandung dan mahu merahsiakannya.

"Mungkin saya bahagia dengan kehidupan sekarang, sebab itu badan naik sikit.

"Kalau saya mengandung pada masa akan datang, saya tidak akan buka cerita dulu melainkan apabila tiba masa yang sesuai untuk berkongsi," ujarnya kepada media.

Menjawab soalan lain mengenai kehidupan rumah tangganya, kata Lisa dia bahagia dengan kehidupan sebagai seorang isteri.

"Mungkin ia kedengaran klise tetapi terus-terang saya katakan, perkara terbaik sejak berkahwin adalah ketika saya pulang ke rumah dan dapat menghabiskan masa bersama Yusry.

"Hilang segala kepenatan bekerja di luar apabila kami dapat berbual dan berkongsi pendapat mengenai pelbagai hal.

"Sejak awal lagi, kami amalkan perbincangan dalam segenap keputusan yang hendak dibuat dan perkara itu menjadikan kami lebih mengenali antara satu sama lain," tambahnya yang mengalami kenaikan berat badan sebanyak 4 kilogram.

Atas sebab itu, Lisa kini ingin mencuba 'Sistem diet Dukan' yang popular di Perancis dan turut diamalkan oleh artis luar negara seperti Kate Middleton.

"Keberkesanan pelan itu menerusi kaedah pemakanan dan senaman yang sihat dan selamat membuatkan saya mahu mendalami sistem ini dan mencubanya," ujar Lisa dipetik sebagai berkata.


PENGACARAAN NABIL - ASTRO TIDAK MAHU 'BUNUH' KREATIVITINYA

Ramai yang masih tidak senang dengan cara pengendalian Nabil Ahmad dalam program Gegar Vaganza (GV2) yang dianggap seperti bergurau tidak kena tempat.

Namun begitu pihak Astro tidak mahu terlalu menyekat setiap kata-kata yang dibuat oleh Nabil pada program itu kerana ia akan menyekat kreativitinya.

Pengurus Saluran Astro Ria, Raqim Ahmad, berkata, setakat ini pihaknya berpuas hati dengan cara pengendalian Nabil dalam program itu.

"Pihak kami berpuas hati dengan Nabil dan apa yang saya lihat, Nabil sudah banyak mengurangkan gurauannya di atas pentas.

"Jika pihak kami terlalu ketat dalam meletakkan syarat-syarat cara pengacaraan, ia akan menyekat dan 'membunuh' kreativiti Nabil mengendalikan program berkenaan," ujar Raqim dipetik sebagai berkata.

Dalam pada itu, Nabil turut mendapat kritikan apabila dia dilihat suka mencelah ketika juri sedang memberi komen kepada peserta dan perkara itu dianggap sebagai kurang sopan.

Bagaimanapun Raqim menjelaskan, menjadi tanggungjawab pengacara untuk meneutralkan keadaan lebih-lebih lagi ketika juri memberi kritikan pedas.

"Pengacara perlu menjadi neutral dan tidak menyebelahi mana-mana pihak baik pada peserta mahupun juri.

"Jika ada yang berasa Nabil sengaja mahu mencelah, mereka silap. Nabil termasuklah pengacara gandingannya iaitu Jihan Muse sekadar mahu meredakan keadaan," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NAFI HISAP DADAH - MIMI LANA JADI MANGSA KEADAAN

Umum mengetahui bahawa Mimi Lana atau nama sebenarnya Mimi Rozaina Zainal Abidin, 20, bersama rakan-rakannya telah ditahan polis kerana memiliki ganja.

Menurut Lana, diri terkesan dengan apa yang terjadi dan sebenarnya dia menjadi mangsa kepada suspek yang kini masih ditahan.

Mimi menjelaskan yang dia hanya menyewa di rumah berkenaan dan kerana terlalu penat setelah pulang dari penggambaran di Pulau Pinang, dia terus tertidur. Namun Mimi berada di tempat dan waktu yang salah sehinggalah dia dan rakan telah ditahan pihak polis.

Klik gambar untuk size besar

"Saya direman 11 hari kerana kes ini besar. Apabila berita penahanan saya menjadi viral, terutama di laman maya, ia memberi impak besar kepada kerjaya. Ada maklumat yang disebarkan tidak benar. Saya kecewa apabila dianggap seperti penjenayah, sedangkan saya ditahan bagi membantu siasatan.

"Saya bukan pengedar dadah! Ketika direman, saya menangis siang malam memikirkan kerjaya lakonan yang baru bermula mungkin hancur berkecai. Masa depan saya gelap. Saya bertambah sedih apabila ibu bapa di kampung yang terpaksa menanggung malu besar," jelasnya sambil menyatakan bahawa dirinya menjadi mangsa keadaan.

Suspek yang turut menyewa di rumah berkenaan sehingga kini masih ditahan pihak polis. Semoga apa yang terjadi kepada Mimi turut memberi pengajaran kepada orang lain agar tidak menyewa rumah bersama orang lain yang tidak dikenali.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAKAL BERTUNANG - ZAMANI MOHON DOA AGAR PERANCANGAN JADI KENYATAAN

"Masih belum dapat kerana kami masih mencari-cari tarikh yang sesuai. Apapun saya mengharapkan restu peminat agar mendoakan perancangan ini jadi kenyataan dan majlis nanti berjalan lancar," demikian kata penyanyi Zamani Ibrahim, 48, yang mengumumkan akan bertunang dengan gadis bernama Juliana.

Zamani yang popular bersama kumpulan Slam menerusi lagu 'Kembali Terjalin', 'Tak Mungkin Berpaling' dan 'Gerimis Mengundang' membuat kejutan apabila mengumumkan perkara ini pada majlis Ceria Aidilfitri Bersama Zamani yang berlangsung di sebuah lokasi di sini petang semalam.

Program anjuran syarikat miliknya, ZIME Production yang disertai peminatnya turut dihadiri oleh anggota Slam serta penyanyi Ameng Spring. Tepukan bergemuruh peminat mengiringi pengumuman dibuat sebagai tanda merestui pilihan Zamani.

Klik untuk gambar besar

Difahamkan, Zamani yang kini tampil dengan single terbaru berjudul 'Aduh' ciptaan komposer Faizal Tahir itu sudah lama mengenali Juliana yang mesra dengan panggilan Julie. Bahkan gadis cantik ini sering hadir memberikan sokongan ketika Zamani menyertai program Gegar Vaganza 5. Dia juga antara individu yang kuat memberikan kata-kata semangat apabila Zamani berdepan masalah dalam kariernya.

Zamani ketika dihubungi bagaimanapun mengakui belum mempunyai tarikh tepat untuk majlis pertunangannya. Julie pula menyerahkan segala urusan kepada Zamani dan akur dengan perancangan yang dibuat: "Saya hanya mengikut sahaja. Baik pada Zamani, maka baiklah untuk saya".

www.myartis.com / Sumber & foto: Harian Metro & Instagram Zamani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES PENIPUAN HARTANAH - ADLIN DITAHAN POLIS, MAK MAH RASA TERKEJUT

"Saya tak tahu (anak ditahan). Wartawan telefon baru saya tahu. Maaf saya nak solat dulu," demikian kata seniwati veteran Ruminah Sidek, 70, atau Mak Mah yang terkejut selepas dimaklumkan anaknya iaitu pelakon Adlin Aman Ramlie, 44, ditahan polis.

Terdahulu media melaporkan seorang pelakon lelaki bersama beberapa individu lain berpangkat Datuk telah ditahan polis kerana dipercayai terlibat dalam penipuan hartanah yang melibatkan kerugian hampir RM500,000.

Timbalan Pengarah Risikan Operasi Jabatan Siasatan Jenayah Komersial Bukit Aman, Senior Asisten Komisioner, Roslan Abd Wahid dilaporkan berkata, seorang pelakon telah ditahan di rumahnya di Cyberjaya dekat sini kira-kira pukul 2 petang Khamis bagi membantu siasatan berhubung kes itu.

Artis berkenaan dikatakan direman selama empat hari di Ibu Pejabat Polis Daerah Dang Wangi bagi membolehkan pihak polis menjalankan siasaan.

Dalam pada itu, isteri kepada Adlin iaitu Emelda Rosmila tidak dapat dihubungi kerana tidak mengaktifkan telefon bimbitnya.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISTERI JUARA PROGRAM DA'I DIDAKWA HARI INI

"Mangsa pernah berurusan dengan wanita berkenaan pada tahun 2017 yang menjanjikan menguruskan sijil halal Jabatan Kemajuan Islam (Jakim) dan sijil Kementerian Kesihatan Malaysia (KKM) bagi produk jamu.

"Mangsa sudah membayar kira-kira RM11,000 kepada wanita terbabit namun sehingga tahun lalu tiada proses dijalankan dan mangsa merasa tertipu," demikian kata Ketua Polis Daerah Wangsa Maju, Superintendan Rajab Ahad Ismail ketika dihubungi media.

Untuk info, isteri juara program Da’i itu ditahan polis di pejabatnya di Desa Melawati di Kuala Lumpur selepas dipercayai menipu seorang pelanggan.

Tambahnya lagi, wanita terbabit akan dituduh di Mahkamah Kuala Lumpur, hari ini mengikut Seksyen 420 Kanun Keseksaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS KES CEK TENDANG, AMENG DILARANG MENYANYI DI KELANTAN?

"Saya sepatutnya ikut jelajah Suria FM di AEON Mall, Kota Bharu Sabtu ini dan mereka sudah bayar tiket dan penginapan di sana, malangnya semalam pihak Suria FM hubungi saya dan beritahu tentang hal ini.

"Saya diberitahu boleh datang jumpa peminat tapi tidak dibenarkan untuk menyanyi," ujar penyanyi Ameng Spring yang terkejut dan kecewa apabila namanya secara tiba-tiba digugurkan daripada membuat persembahan dalam satu siri program jelajah di Kelantan.

Ameng atau nama sebenarnya, Wan Aminuddin Wan Ismail, 47, berkata, dia tidak diberitahu secara terperinci sebab utama mengapa dilarang untuk menyanyi di negeri berkenaan.

"Saya kecewa jika larangan yang dilakukan itu adalah disebabkan status diri saya sebagai bekas banduan," tambahnya dipetik sebagai berkata.

Kata Ameng, sepatutnya pihak kerajaan memberi peluang dan menerima bekas banduan untuk kembali dalam masyarakat.

"Saya sedih mengapa saya tidak dibenarkan menyanyi sedangkan saya lelaki dan bukan berpakaian seksi macam wanita. Saya fikir mungkin sebab saya bekas banduan dan bekas penagih dadah.

"Sepatutnya mereka galakkan untuk orang-orang macam kami ini berhadapan dengan masyarakat bukan membuang kami.

"Tidak mengapalah, saya anggap ia sebagai ujian, walaupun saya tidak menyanyi, saya akan datang memeriahkan majlis itu," ujarnya yang turut berasa hairan apabila dia ada menerima tawaran untuk menyanyi di istana negeri itu penghujung tahun ini.

"Saya pelik juga, kenapa kerajaan tempatan di sana tidak beri saya nyanyi di khalayak, walhal saya ada undangan dari pihak istana di sana November depan," soalnya yang ditemui media pada sidang media Konsert Tiga Suara yang diadakan di Istana Budaya, semalam.

Sumber: Mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


90 PERATUS PRODUKSI MUSLIM MINTA SAYA 'BUKA TUDUNG' - MIA SARA

"Sejujurnya, selama dekat lima tahun saya bertudung, 90 peratus orang yang suruh saya buka tudung adalah Muslim.

"Masa itu saya tersinggung. Awak (produksi) Muslim dan awak tahu bukan tidak tahu. Tapi tetap suruh macam itu juga. Bagi saya ia sangat tidak menghormati," ujar Mia Sara Nasuha ketika dijemput menerusi program di TV Al-Hijrah.

Ia berikutan Mia ditanya mengenai pendedahannya mengenai syarikat produksi yang memintanya untuk membuka tudung sedangkan dia seorang yang berhijab sekian lama.

"Saya rasa saya perlu pertahankan diri saya dan orang Islam yang lain. Sebab itu saya buat keputusan untuk bercakap tentang perkara ini. Saya tahu ramai lagi artis lain yang kena tetapi masih tidak bersuara tentang benda ini," dedahnya dipetik sebagai berkata.

Sehubungan itu, Mia yang kini berusia 16 tahun terpaksa menolak banyak tawaran hingga ada kalangan peminatnya menyangka dia sudah tidak aktif dalam bidang tersebut.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 FOTO - GELAGAT 'MANJA' LISA & YUSRY SAMBUT 2014 DI USA

Gelagat Lisa Surihani dan suaminya Yusry Abdul Halim yang minggu lalu bercuti di London dan kemudian bergegas ke Walt Disney World Resort, Amerika Syarikat untuk sambutan tahun baru. Waahh... bertuah badan kerana ada segelintir daripada kita nak tengok bunga api kat Dataran Merdekapun tak sempat. Heh.

Artikel terdahulu:

LISA SURIHANI, YUSRY & FAMILY

Apa yang menarik, mereka berdua juga cukup seronok melakukan aktiviti yang kebiasaannya disukai oleh remaja lasak. Iyalah... sementara belum ada anak, mahu terbang ke mana pasti tiada masalah ya tak? Bak kata Nora Danish, "KITA ENJOY..!"

Klik gambar untuk imej besar...

>

VIDEO MENARIK:

Kredit gambar & video: Lisa & Yusry


"GEMBIRA DENGAN DIRI SENDIRI, KUAT MELAWAN" - NEELOFA

"Campaklah fitnah apa pun, kecaman apa pun, itu adalah peluang saya belajar kenali diri lagi. Saya bersyukur Allah datangkan ujian yang tersirat dengan hikmah yang maha besar," kata pelakon dan pengacara, Noor Neelofa.

Meskipun dikecam, Neelofa memberitahu yang dia bersyukur kerana sentiasa diberi peluang untuk belajar mengenali dirinya dan ada hikmah disebalik kejadian.

Sudah menjadi lumrah sebagai seorang selebriti pasti akan terpalit dengan gosip dan kontroversi. Awal tahun ini, nama Neelofa sudah ditimpa satu demi satu kontroversi yang mengundang pelbagai kecaman daripada netizen.

Namun, setiap fitnah dan kecaman yang diterima sedikit pun tidak membuatkan Neelofa berduka. Malah, usahawan berjaya ini terus berdiri ke hadapan dan buatkan dirinya lebih kuat.

Klik untuk gambar besar

"Saya gembira dengan diri sendiri, dengan kehidupan dan dengan apa yang ada. Apa pun yang telah terjadi, saya tahu kritikan tetap akan datang. Kekal positif dan kuat melawan itu semua.

"Saya belajar mengenali dengan lebih dalam siapa diri sendiri. Nilai hidup yang dimiliki, kekurangan dan kelebihan. Apa pun orang cakap, tak ada yang boleh mematahkan saya," tuturnya.

Tidak dinafikan, Neelofa bukanlah calang-calang wanita kerana beliau bukan sahaja dikenali dalam bidang seni tetapi melakar kejayaan sendiri menerusi perniagaan yang diusahakannya.

Ambil lah sisi positif Neelofa sebagai inspirasi untuk wanita lain mencapai kejayaan mereka sendiri.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA TAK MALU DUDUK DI PPR... TAHU ASAL-USUL....." - HANEESYA HANEE

Model dan pelakon Haneesya Hanee yang menghuni flat kos rendah sejak berusia 12 tahun itu memberitahu dia tidak pernah malu menjadi ahli komuniti itu. Bekas peserta Dewi remaja 2018/2019 itu memberitahu, biarpun ada yang mempersenda apabila mengetahui keluarganya menghuni kediaman Program Perumahan Rakyat (PPR), dia tetap bersyukur dengan rezeki diberi.

"Saya tak malu duduk di PPR... Saya tahu asal usul diri. Bagi saya, isu menetap di kawasan PPR tidak pernah menjadi 'kudis'," katanyayang menetap di PPR Pudu Ulu, Cheras, bersama keluarga sejak tujuh tahun lalu.

Baru-baru ini, Haneesya melancarkan kempen anti buli, 'Say No To Bully & Say No To Cyberbully' di lokasi perumahan itu. Bagi Haneesya, memiliki rumah sebagai tempat berlindung dianggap anugerah besar bagi dirinya dan keluarga.

Klik untuk gambar besar

"Pernah dahulu, kami hidup susah sampai jadi gelandangan dan menumpang rumah orang lain. Apabila mendapat rumah PPR, ia menjadi suatu pemberian Allah yang amat disyukuri. Dapatlah kami anak beranak berteduh daripada panas dan hujan," ujarnya.

Sering dikecam netizen dek kontroversi tak berkesudahan, Haneesya atau nama sebenarnya, Sharifah Haneesya Sayed Sahlan mengaku selesa mendiami flat PPR: "Saya kenang jasa rumah PPR... Rumah pangsa ini tidak ada salah. Biasalah, tanggapan orang. Keluarga saya seronok hidup berjiran. Ramai jiran saya kenal termasuk ramai yang berniaga makanan, di sini. Kami bergaul rapat dan selalu bertanya khabar".

Ditanya apakah Haneesya merancang berpindah suatu hari nanti, pemenang trofi Artis Baharu Wanita Popular, Anugerah Bintang Popular BH (ABPBH) Ke-32 ini memberitahu: "Buat masa sekarang, saya ikut kemampuan dan keperluan. Tak terfikir lagi hendak duduk di rumah lain".

www.myartis.com / Sumber & foto: Berita Harian & Instagram Haneesya Hanee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - ATIKAH SUHAIME KINI TUNANG AWI RAFAEL

Tiada angin tiada ribut... tup tup.. pelakon Atikah Suhaime dan penyanyi Awi Rafael kini sudah mengikat tali pertunangan semalam.

Difahamkan, kedua-dua mereka yang berasal dari Singapura itu menjalinkan hubungan kira-kira lima bulan lalu sebelum mengambil keputusan melangsungkan pertunangan.

Menurut Atikah atau nama penuhnya Nur Atikah Mohd Suhaime, 25 berkata, keserasian yang terjalin membuatkan mereka merancang untuk melangkah ke fasa baharu dan merancang untuk bernikah pada 15 Mac tahun depan.

"Kami berkenalan kira-kira lima bulan lalu dan keserasian membuatkan kami mengambil keputusan untuk bertunang. Awi telah berbincang dengan kedua ibu bapa untuk meminang saya.

Klik untuk gambar besar

"Insyallah kami merancang untuk mendirikan rumah tangga pada Mac depan bersamaan dengan tarikh lahir Atikah," ujarnya.

Majlis yang berlangsung di Royal Palm, Clarke Quay, Singapura itu hanya di hadiri oleh keluarga terdekat serta kenalan mereka di sana.

Sebelum itu, Atikah menerusi Instagramnya memuatnaik video detik cincin pertunangan disarungkan dijarinya oleh ibu Awi Rafael.

"Yes Auntie, I said yes to the proposal. Officially engaged to Awi Rafael. Warm thank you to all who made the event smooth," tulisnya.

Dalam majlis serba ringkas itu menyaksikan Atikah anggun mengayakan dua gaun berwarna biru dan coklat cair rekaan Nadia Marni.

Manakala penyanyi lagu 'Aku Jatuh Cinta' itu kelihatan segak mengayakan sut hitam ketika bergambar bersama-sama.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FIFFY NATASYA:  'BUKA TUDUNG' UNTUK GLAMOR??

Jika anda menonton drama bersiri vanilla coklat di tv3, anda pasti perasan watak sahabat Izara Aishah iatu Fiffy Natasya Kawaii, 19. Namun berapa kerat yang tahu bahawa Fiffy dahulu merupakan penyanyi kumpulan nasyid kanak-kanak yang mempopularkan lagu membaca ayat Al-Quran dan jawi serta pernah mempunyai album bersama Kumpulan Wardah.

Fiffy, atau nama sebenarnya Fiffy Natasya Suhaimi berasal dari Kuala Lumpur. Beliau amat meminati dunia hiburan dan aktif menyanyi, berlakon, model dan sebagainya. Hingga kini, beliau telah berlakon dalam beberapa Drama dan Filem antaranya ialah Cinta Kolestrol, I Know What You Did Last Raya, Cinta Fotokopi (2004) dan Main-Main Cinta (2005).

Klik untuk imej besar...

14 GAMBAR FIFFY BERTUDUNG DAN TIDAK BERTUDUNG SELEPAS INI...

Namun apa yang tak sedapnya ialah apabila beliau kini didakwa makin cenderung mengejar glamor hingga 'menanggalkan tudung'. Apakah perubahan masa telah membuat Fiffy terkeluar daripada 'landasan' asal iaitu berdakwah melalui lagu?

Atau mungkin perubahan tersebut hanya sementara sahaja? Allahualam..!

GAMBAR2 FIFFI TIDAK BERTUDUNG...

Fiffy - tiga dari kanan...

GAMBAR2 FIFFI BERTUDUNG...

Ketika berlakon dalam Klik...


"TAK DIAJAR KURANG AJAR" - AISHAH PULANGKAN 'PALSU' DENGAN KOTAK KHAS

Pada minggu lalu, kemelut antara jutawan kosmetik, Datuk Seri Vida (DSV) dan penyanyi Aishah sudah pun selesai, namun Aishah meluahkan rasa terkilan dengan cara DSV memasukkan berlian ke dalam balang makanan ringan sebelum diserahkan seperti menghina dirinya.

Tidak mahu memanjangkan lagi kemelut tersebut, semalam Aishah memulangkan semula hadiah berlian palsu yang diterimanya secara baik tanpa sebarang drama: "Hari ini (semalam) anda menjadi saksi saya memulangkan balik rantai berlian yang akan diserahkan kepada Datuk Seri Vida melalui tuan peguam kami".

"Sebelum ini kita dah tengok cara penyerahan DSV, kita pun ada idea nak serahkan tapi bila fikir balik saya tak nak malukan keluarga saya dan tak pernah diajar oleh saya untuk jadi kurang ajar. Biarlah apa orang nak buat dekat kita, saya dengan baik-baik pulangkan balik dalam kotak yang saya buat sendiri, handmade, tak ada dimana-mana," katanya.

Klik untuk gambar besar

Dalam pada itu, Aishah memberitahu dia tidak mahu lagi menjawab sebarang dakwaan netizen mengenai tuntutannya itu kerana semuanya sudah pun berakhir: "Saya dah jawab pelbagai pelbagai tuduhan di Instagram saya, kalau awak semua nak tahu apa yang berlaku boleh baca balik di sana. Saua dah amanahkan kepada peguam untuk serahkan kepada pihak DSV".

Terdahulu, dalam majlis penyerahan barangan kemas, penyanyi lagu 'I Am Me' itu mencetuskan drama apabila memasukkan dua berlian 1 karat bernilai RM27,100 dan berlian 0.70 karat berharga RM12,920 ke dalam balang makanan ringan.

www.myartis.com / Sumber: mStar, Instagram Aishah & Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - AKSI ALIFF AZIZ & BELLA ASTILLAH DI TURKI

Baru-baru ini, pasangan Aliff Aziz dan Bella Astillah yang diijabkabulkan pada 9 September lalu telah terbang ke Turki bagi menikmati bulan madu mereka. Antara tempat yang dilawati oleh mereka di Turki ialah Istanbul dan Bursa.

Untuk info, selain bercuti dan meluangkan masa berdua, mereka sebenarnya turut merakamkan saat-saat manis tersebut untuk sebuah program terbitan Astro berjudul 'Romantika'.

Jom lihat!

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIADA PERSEFAHAMAN - SITI SALEHA TUNTUT CERAI, SUAMI TAK HADIR JKP KERANA DILUAR NEGARA

Tiada hujan tiada ribut, kisah penceraian pelakon Siti Saleha ternyata mengejutkan ramai pihak. Terkini, punca keretakan itu adalah disebabkan tiada persefahaman sehingga membuat Siti Saleha membuat tuntutan cerai terhadap suaminya, Ahmad Lutfi Azhar.

Perkara itu didedahkan peguam Azmi Mohd Rais yang mewakili aktres berkenaan ketika ditemui mStar di Mahkamah Rendah Syariah Klang pada pagi Khamis. Siti Saleha bersama peguamnya hadir bagi prosiding mendengar laporan Jawatan Kuasa Pendamai (JKP) berhubung kes tuntutan perceraiannya namun ia ditangguhkan pada 17 Januari depan.

Hakim Syarie Mohd Hairuddin Abdul Rahim menetapkan tarikh berkenaan bagi membaca laporan JKP dan menentukan sama ada perintah perceraian dengan talak atau shiqaq perlu dikeluarkan atau tidak.

Siti Saleha yang mendirikan rumah tangga dengan Ahmad Lutfi pada 28 Julai 2017 namun belum dikurniakan cahaya mata itu hadir di mahkamah kira-kira pukul 9.30 pagi, ditemani ibu bapanya dengan memakai baju kurung hitam.

Klik untuk gambar besar

Berkongsi tentang perkembangan kes berkenaan, Azmi berkata JKP akan dilakukan sekali lagi sebelum tarikh berkenaan berikutan defenden dan wakilnya gagal hadir pada sesi sebelum ini.

"Prosiding tadi adalah untuk menilai proses JKP tapi ditangguhkan pada 17 Januari kerana defendan dan wakil JKP tidak hadir. Defendan dan wakilnya tidak hadir pada sesi sebelum ini kerana berada di luar negara.

"Jadi JKP akan diadakan sekali lagi sebelum 17 Januari dan hakim akan membacakan laporan itu sama ada menilai perintah shiqaq perlu dikeluarkan dan seterusnya pelantikan hakam," ujarnya.

Pada 13 Oktober lalu, Siti Saleha atau nama sebenarnya Siti Salehah Mohd Baharum mengejutkan ramai pihak apabila hadir ke mahkamah bagi kes sebutan perceraiannya dengan Ahmad Lutfi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOORKHIRIAH KESAL VIDEO IKLAN LAKONANNYA JADI UMPAN JERAT RAMAI MANGSA PENIPUAN

"Saya berlakon dalam iklan sebuah syarikat latihan dan bimbingan saham. Saya hanya memenuhi permintaan syarikat berkenaan sahaja. Niat mahu mencari rezeki selepas lama tidak bekerja di hadapan kamera. Namun, saya tidak sangka terkait dengan isu penipuan membabitkan aktiviti pengambilan deposit secara haram.

"Mulanya, saya menyangka syarikat latihan dan bimbingan saham berkenaan mengambil kesempatan dan melakukan penipuan, sebalik tidak. Video iklan ini dicuri dan disalah guna sebuah lagi syarikat 'scammer' yang tidak dikenali," dakwa pelakon Noorkhiriah yang kesal video iklan lakonannya dijadikan umpan hingga menjerat ramai mangsa penipuan membabitkan aktiviti pengambilan deposit secara haram.

Enggan terus disalah sangka dan dituduh bersubahat, Noorkhiriah atau nama sebenarnya, Noorkhiriah Ahmad Shapie, menerusi hantaran dalam Instagram (IG) telah menafikan terbabit dalam agenda penipuan yang didakwanya membabitkan sebuah syarikat saham 'scammer', baru-baru ini.

Bintang drama rantaian 'Nur' itu mengeluarkan amaran selepas video iklan lakonannya digunakan tanpa kebenaran pihak tidak bertanggungjawab. Noorkhiriah dimaklumkan, syarikat latihan dan bimbingan saham yang menjadi mangsa sudah mengeluarkan kenyataan menafikan bersekongkol dengan syarikat 'scammer' itu.

Klik untuk gambar besar

"Saya diberitahu, syarikat menawarkan saya peluang berlakon iklan ini tidak pernah mengambil deposit untuk tujuan pelaburan. Syarikat ini ditubuhkan sebagai entiti pendidikan dan pelaburan haruslah dilakukan secara terus ke Bursa Malaysia. Mereka juga menafikan mengenali dan langsung tiada kaitan dengan syarikat 'scammer' itu," katanya.

Pelakon filem 'Susuk' dan 'Papadom' itu berkata, tindakannya memuat naik hantaran dalam IG bersebab, namun, sudah memadamkannya. Noorkhiriah dalam masa sama juga berharap, sesiapa yang mahu membuat pelaburan pergilah ke saluran betul.

"Apabila tersebar video, ramai menghantar mesej langsung bertanyakan kesahihan cerita. Malah, ada yang sudah beberapa kali memasukkan duit kepada syarikat 'scammer' berkenaan. Ada pula sudah memasukkan deposit terakhir berjumlah RM3,000 baru mesej saya kerana mula sangsi apabila melihat hantaran yang dimuat naik.

"Saya hanya mampu bersimpati dengan mangsa penipuan. Saya tidak mampu membantu apa-apa, apatah lagi, mendapatkan semula duit yang dilaburkan. Tiada istilah senang-senang orang nak bagi pulangan duit beribu-ribu dalam tempoh masa yang singkat. Saya harap orang ramai tidak terbabit dengan pelaburan haram kerana kerugian dan kehilangan berlaku adalah atas tanggungjawab sendiri," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK-ANAK YATIM - INTAN NAJUWA KONGSI REZEKI SEMPENA HARI LAHIR

"Tidak ada makan malam mewah, hanya makan malam yang sederhana dengan manusia kegemaran saya. Muka baru balik penggambaran, kepenatan dan barai. Jubah tu main sarung je.

"Alhamdulillah, secara rasmi saya dah 23 tahun. Saya sangat gembira dan diberkati. Semoga cepat kahwin dan dilimpahkan rezeki, Amin," demikian kongsi pelakon Intan Najuwa menerusi laman Instagram ketika menyambut hari jadinya.

Tidak seperti kebiasaan, tahun ini Intan menyambut ulangtahun kelahirannya yang ke-23 secara sederhana dengan hanya makan malam bersama teman rapat beliau pada 18 Ogos yang lalu.

Klik untuk gambar besar

Dalam pada itu, Intan juga sempat berkongsi rezeki dengan anak-anak di Baitul Lathofah bersempena menyambut ulangtahun kelahirannya itu. Bagaimanapun diatas kekangan masa di set pengambaran, Intan tidak dapat hadir bersama.

"Anak-anak saya yang cantik di Baitul Lathofah. Saya minta maaf tidak dapat datang hari ini kerana ada penggambaran. Tetapi saya berjaya memberikan sesuatu yang istimewa untuk anda semua pada hari jadi saya!" katanya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN NAJUWA TAMPIL BERI JAWAPAN 'PADU' BILA DIRINYA DIGELAR 'GOLD DIGGER'

Baru-baru ini, ada netizen bertanya soalan kepada pelakon Intan Najuwa, 23, dimana dia digelar 'gold digger' kerana didakwa hanya memilih untuk mengenali lelaki yang kaya dengan wang ringgit. Intan menerusi InstaStory miliknya telah tampil menjawab dakwaan tersebut.

Intan yang menjadi tumpuan warganet selepas menjalinkan hubungan dengan seorang ahli perniagaan, Razrul Anwar Rusli, 39, yang juga merupakan bekas tunangnya itu menjawab soalan tersebut menerusi ruangan soalan 'ask me a question': "Apa pendapat awak bila orang cakap awak gold digger nak lelaki kaya je," tanya seorang netizen.

Menjawab soalan terbabit, pelakon drama 'Hantu Punya Bos' itu memberikan jawapan yang sangat matang: "Konsepnya mudah. Awak takde duit, lelaki yang berduit pun taknak kat awak. Depa tak pandang pun. Awak pemalas jadi elok la dapat lelaki pemalas juga. Jangan berangan. Sebab tu bila ada orang cakap saya golddigger, saya ketawa je," kata Intan.

Pada bulan Februari lalu, Intan membuat pengakuan tentang ikatan pertunangan bersama Razrul sudah terlerai. Terdahulu, Intan dan Razrul melangsungkan pertunangan pada 18 Ogos 2019 di Johor Bahru.

Klik untuk gambar besar

www.myartis.com / Sumber & foto: Astro Gempak & Instagram Intan Najuwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CARIAN NAMA DI 'GOOGLE' - AMELINA TERTEKAN, ANAK JADI MANGSA

Mendedahkan dia akan lebih tertekan setiap kali membuat carian namanya di Internet, penyanyi dangdut Amelina, 44, berkata anak-anaknya juga ada melakukan perkara yang sama namun lebih teruk apabila rakan sekolah mereka menjadikan kisah silam dirinya sebagai bahan untuk mengumpat.

"Kalau (cari nama di) Google nama Kak Long (Amelina), yang keluar pada carian itu semuanya kisah #throwback dan cerita silam Kak Long 'hilang' meninggalkan dunia seni.

"Selebihnya banyak mengenai cinta dengan seorang lagi 'Raja Dangdut' (penyanyi Iwan) ketika itu. Kadang-kadang tertekan pula bila Google nama sendiri.

"Tak pun kalau anak-anak sibuk Google dan lepas tu tertanya kat Kak Long. Lebih parah kalau kawan sekolah mereka yang Google dan kemudian 'membawang' pasal Kak Long.

Klik untuk gambar besar

"Aduhhh tertekan!" tulis pemilik nama Nurazlina Amir Sharifuddin ini menerusi laman Instagram miliknya pada Khamis.

Sebelum ini, Amelina menghilangkan diri daripada industri seni selama 15 tahun dan kembali muncul pada awal tahun ini.

Manakala kisah cinta antara peserta program Gegar Vaganza 5 (GV5) ini dengan raja dangdut iaitu Iwan pernah menjadi bualan hangat pada tahun 90-an.

Dalam pada itu, Amelina berasa bertuah kerana mempunyai anak-anak yang memahami dan sentiasa bijak dalam berfikir.

Penyanyi lagu 'Asyik' ini turut bertanya kepada pengikut di laman sosial adakah mereka juga berhadapan dengan tekanan selepas membuat carian nama sendiri di Internet.

"Tapi nasib baik anak-anak semua faham dan sentiasa bijak berfikir secara logik. Jadi, Kak Long tak ada la pening sangat nak melayan sebarang soalan.

"Korang ada ke google nama sendiri dan tertekan selepas itu?" katanya yang mengalami masalah kesihatan pada konsert ketiga GV5 disebabkan menghadapi tekanan.

Menerusi laporan mStar Online pada Isnin lalu, Amelina mengakui dia berhadapan dengan tekanan ketika konsert ketiga GV5 baru-baru ini disebabkan masalah kesihatan yang dialaminya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKERJASAMA JENAMA TEMPATAN: "BUKAN ISU HENDAK 'DOWNGRADE' DIRI" - SCHA

Akui bukan hendak merendahkan nilai dirinya sebagai selebriti apabila bekerjasama dengan jenama tempatan, sebaliknya, pelakon Scha Alyahya berkata banyak kelebihan yang diterima selepas menerima untuk menjalinkan kerjasama dengan jenama tempatan.

"Ia bukan isu saya hendak 'downgrade' diri saya apabila menerima untuk bekerjasama dengan produk lokal seperti Christy Ng ini.

"Tetapi apa yang saya lihat perbezaannya jika international brand, saya akan lihat ke mana dia mahu bawa diri saya sebagai selebriti, sama ada untuk menjadi muka hadapan sebuah majalah antarabangsa atau sebagainya.

"Berbanding jika saya bekerjasama dengan jenama tempatan kerana usahasama itu dilakukan lebih panjang dan lebih banyak penglibatan seperti dari proses pembikinan, harga dan material. Ia lebih dekat.

"Jika selebriti luar negara bangga dengan jenama negara mereka, kenapa saya tidak bangga dengan jenama tempatan," katanya kepada Gempak.

Ibu kepada Lara Alana itu bekerjasama dengan Christy Ng selama tiga bulan untuk pengeluaran tas tangan serta kasut. Mengulas mengenai kerjasama itu, Scha bersyukur kerana ia telah mendapat sambutan yang memberangsangkan.

"Saya terkejut, baru semalaman jualan dibuka secara online, tetapi ia sudah mendapat sambutan yang amat menggalakan. Saya harap ia berterusan sehingga Syawal ini," tuturnya lagi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAHSIAKAN HUBUNGAN CINTA - WANY HASRITA BELAJAR DARIPADA PENGALAMAN SEBELUM INI, HORMAT PERIBADI SUAMI

"Bukan rahsia sebenarnya. Saya pun belajar daripada pengalaman sebelum ini yang mana selagi belum ada ketetapan yang sahih dalam perhubungan itu, tidak perlu dikongsikan. Itu sebab dalam perhubungan kali ini, saya mengambil pendekatan sebegitu. Biar semuanya sudah 'confirm' (sah) barulah kita kongsikan.

"Lagipun dia juga bukan seorang yang cenderung kepada media sosial. Dia tak suka menonjolkan diri apatah lagi di media sosial. Jadi, saya kena belajar untuk menjaga privasi itu.

"Walaupun dia jenis tak kisah, tapi saya sendiri yang nak menjaga atas dasar menghormati," jelas penyanyi Wany Hasrita yang memilih merahsiakan hubungan cintanya dengan suami, Mohd Al-Adib Fahmi kerana menghormati peribadi suami serta belajar daripada pengalaman lalu.

Klik untuk gambar besar

Dalam diam, Jumaat lalu, Wany selamat bergelar isteri kepada juruterbang. Dalam pada itu, Wany meluahkan rasa syukur suami menerima kerjaya seninya serta memberi kepercayaan kepadanya namun berpesan supaya menjaga diri.

"Macam dikatakan, dia bukan ‘kaki media sosial’. Disebabkan itu dia tak ambil tahu sangat. Lagu saya pun dia tak tahu banyak, jauh sekali soal gosip. Pendek kata, suami bukan seorang yang minat dalam industri hiburan.

"Alhamdulillah, dia menerima saya seadanya dan sangat baik. Dia memahami kerjaya saya dan tak kacau, cuma pesannya apa yang perlu dijaga, kena jaga. Pendek kata, dia meletakkan kepercayaan sepenuhnya kepada saya untuk menjaga diri. Dalam masa sama, dia pun tahu siapa kawan-kawan saya, sebaliknya begitu juga saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALMY SELESA JADI DIRI SENDIRI REVIEW MAKANAN - TAK MEKAP TEBAL, TAK KISAH JERAWAT & SAKIT

"Saya jenis sempoi. Saya bukan orang yang kalau nak buat ulasan yang mana kena ada lampu kiri, kanan, atas dan bawah, tak. Kena mekap tebal, tak. Saya menjadi diri sendiri. Memang kadang muka ada jerawat, saya rasa ia tak penting, tapi cara makan dan penyampaian buat orang terliur dan nak beli.

"Sakit pun saya kena kerja, sebab mereka sudah bayar. Lagi pula mereka ada tarikh tertentu apatah lagi kalau hujung bulan dan mengharapkan orang beli produk mereka. Produk pun tak mahal, semua bawah RM50, jadi mereka perlukan jualan. Memang saya selebriti kena cantik sebab nak buat ulasan pada orang. Tapi, untuk cara saya, pakai baju rumah saja.

"Sepanjang bulan puasa, memang pakai baju kurung. Itu konsep saya yang mana sempoi, ikhlas dari hati dan puaskan hati semua orang. Jadi, apabila orang sudah bayar, saya berasa walaupun sakit, apa jua keadaan saya kena teruskan juga.

"Cuma macam tempoh hari ketika masuk hospital, saya minta tukar tarikh sebab keadaan saya yang sangat tak mengizinkan," tutur pelakon Datin Almy Nadia atau nama sebenarnya Almy Nadia Aminuddin Shah, 34, yang mengakui selesa menjadi diri sendiri ketika melakukan ulasan makanan berbayar di laman Instagram.

Klik untuk gambar besar

Almy berkata, apa yang penting adalah cara ulasan dan penyampaian sekali gus meyakinkan pembeli untuk mendapatkan produk berkenaan. Almy yang juga isteri kepada pelakon Datuk Fizz Fairuz berkata, apa yang cuba dibuat adalah ingin membantu peniaga kecil yang mula terjejas dari segi pendapatan ekoran pelaksanaan Perintah Kawalan Pergerakan (PKP) sejak Mac lalu.

Malah, Almy yang popular menerusi drama Dunia Baru bersyukur apabila jualan perniagaan pihak terbabit meningkat dan mendapat sambutan menggalakkan: "Saya cuba menolong peniaga kecil yang mana nak berniaga. 100 peratus mesej peribadi diterima di Instagram (DM) mengatakan suami tak kerja, jadi isteri kena kerja mencari rezeki. Jadi saya cuba membantu.

"Bagi yang menggunakan khidmat saya, seolah-olah mereka macam pelanggan yang mana saya akan mendapatkan maklum balas dari segi penjualan dan perniagaan Alhamdulillah, mereka berpuas hati. Dari biasa-biasa, ada yang tak menang tangan sehingga kena tambah pengendali akaun," ujarnya.

Mengenai soal bayaran, Almy mengakui hanya mengenakan token iaitu pada harga yang masuk akal: "Saya buat 'review' makanan saja untuk peniaga kecil yang terkesan sejak PKP, tapi kena bantu saya juga bayar token. Bayaran saya tak sampai pun ribuan ringgit. Siapa yang sudah biasa dengan saya, tahu harga saya. Saya cuba bantu menaikkan jualan mereka," katanya.

www.myartis.com / Sumber & foto: Harian Metro & Instagram Almy Nadia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA KENA KECAM - NORZIZI JELASKAN KAHWIN SEORANG, BUKAN EMPAT

Tampil menjelaskan salah faham yang berlaku dalam kalangan warganet dengan mengecam bapanya berkahwin empat adalah tidak tepat sama sekali, pelakon, pengarah teater dan pensyarah, Dr Norzizi Zulkifli berkata bapanya yang juga pelakon dan seniman veteran, Datuk Zulkifli Zain, 73, hingga kini masih kekal dengan seorang isteri, Datin Normala Omar, 61.

"Bapa saya tidak pernah berkahwin empat. Beliau bercakap kalaulah dia mempunyai empat isteri sekalipun, tidak akan mampu menjaga beliau yang lumpuh ini dengan begitu baik sekali. Oleh kerana itu, dia mengucapkan terima kasih banyak buat anaknya," katanya.

Semalam, warganet memberi respon yang silap apabila menyangka Zulkifli berkahwin empat. Justeru, menurut Dr Norzizi kebanyakan warganet yang tidak tahu cerita banyak mengutuk bapanya di laman Facebook (FB). Mengimbas latarnya, Zulkifli di era kegemilangannya pernah membintangi drama Tragedi Seri Mersing pada 1985 dan sangat dikenali dengan watak Bentayan.

Bertemu jodoh dengan Normala yang juga pelakon drama Opah sekitar 1975, pasangan bahagia itu dikurniakan lima cahaya mata. Selain Dr Norzizi, adik beradiknya yang lain ialah Norzaza, 38; Norzazila, 36; Norzazleen, 33, dan Mohd Noor Zabaiq, 29.

Klik untuk gambar besar

Pada sekitar era 1970-an dan 1980-an, Zulkifli pernah membintangi filem Jiwa Remaja, Potret Maria, Penentuan dan banyak lagi. Berasal dari Alor Setar, Kedah, di atas sumbangan pada karier seni diceburi, Zulkifli dianugerahkan gelaran Datuk oleh kerajaan negeri Kedah.

Semalam, Dr Norzizi berkongsi foto di Instagram, dia dalam kesedihan bersama bapanya yang mendapat rawatan di hospital. Dengan kapsyen ditulis, selepas sarapan pagi, duduk di katil kena picit lutut dia, sekali lagi papa ulang suruh beritahu adik dia ucap terima kasih.

"Kata papa, empat isteri pun tak mampu jaga macam mana anak uruskan dia dan mama. Macam-macam lagilah yang dia cakap," tulisnya yang tiadanya perkataan 'kalau' sehingga rata-rata warganet yang memberi komen bertindak mengecam kerana beranggapan Zulkifli berkahwin empat.

www.myartis.com / Sumber & foto: Harian metro & Instagram Norzizi Zulkifli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK KENA SAMAN BARU PUAS HATI KE?" - ELLIE SURIATY KESAL DIKECAM KOMEN 'MAEL TOTEY'

"Saya mengucapkan memuji kejayaan filem Mael Totey The Movie dari segi kutipan mencecah RM5 juta dalam tempoh 12 hari tayangan menerusi Astro First. Saya akui, filem ini memiliki formula hingga berjaya, selain mempunyai kelompok pengikut.

"Bahagian mana yang saya kecam, kutuk dan kritik pengarah Mael Totey The Movie? Kenapa maki hamun, mencarut, sumpah seranah bagai langit nak runtuh kerana pendapat saya berkenaan filem ini?

"Nak kena saman baru puas hati ke?" demikianlah tutur pelakon dan pengarah Ellie Suriaty yang kesal dengan kecaman netizen yang salah faham terhadap pandangannya mengenai filem 'Mael Totey The Movie'.

Akui sedih dikecam teruk sehingga ada yang mengaitkan keluarganya, Ellie menjelaskan dia hanya memberi pandangan bukan mengutuk dan turut mempersoalkan bahagian manakah kenyatannya itu ada mengkritik mahupun mengutuk pengarah Mael Totey The Movie, iaitu Syahmi Sazli.

Tegas Ellie lagi, tidak adil dirinya dikecam seperti sampah hanya kerana pendapatnya itu tidak selaras dengan peminat tegar filem arahan YouTuber terkenal itu.

Klik untuk gambar besar

"Pendapat mereka adalah pendapat peminat tegar filem Mael Totey The Movie, manakala pendapat saya pula dari sudut pemain industri kreatif yang berkecimpung secara profesional lebih 20 tahun dalam tiga medium iaitu teater, televisyen dan filem.

"Pendapat peminat tegar dan pandangan pemain industri tidak boleh dibuat perbandingan. Saya adalah sosok pemain industri, bukan pengkritik. Saya juga penilai karya kreatif industri filem Malaysia.

"Pengalaman sebagai juri Anugerah Skrin TV3 (ASK) kategori filem selama beberapa tahun dan juri Festival Filem Malaysia (FFM) melayakkan saya memberi pendapat mengenai perfileman Malaysia.

"Saya juga penilai luar bagi peperiksaan tahun akhir pelajar Fakulti Seni Persembahan Universiti Malaya. Selebihnya tak perlulah saya beritahu," katanya.

Tampil menjelaskan mesej sebenarnya itu, Elliet berkata pandangannya lebih menjurus kepada pembikinan sesebuah filem cereka. Ujarnya, tidak kira berapa besar kos penghasilan filem itu, aspek teknikal adalah perkara penting.

"Bagi sesebuah karya, perkara paling penting adalah sudut teknikal pembikinan filem cereka. Dalam erti kata lain, teknikal adalah indeks petunjuk prestasi utama (KPI) dalam pembikinan.

"Andai proses pembikinan dari sudut teknikal tidak dilaksanakan dengan baik, kualiti filem pasti terjejas nilai paparan audio visual filem. Kerja teknikal penting untuk setiap genre pembikinan filem dalam dunia ini.

"Tidak kiralah penghasilan filem berskala besar, rendah atau Hollywood sekalipun. Asas dalam menghasilkan sesebuah karya filem adalah aspek teknikal pembikinan sesebuah filem cereka. Kena capai aspek teknikal ini dahulu sebelum menghasilkan filem," ujarnya.

Dalam pada itu, Ellie turut menasihatkan kepada sesiapa yang mahu bergelar pengarah supaya mendalami ilmu pembikinan filem terlebih dahulu.

www.myartis.com / Sumber: Baerita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BALU PITT: "JANGAN CAKAP FARAH TAK MENANGIS, CUMA TAK DEPAN ORANG..."

"Setiap kali Farah rindukan dia, Farah akan 'berbual' dengan arwah. Farah luahkan 'perbualan' Farah di Instagram, tempat Farah coretkan pelbagai cerita. Cerita tentang harian, cerita tentang anak-anak, dan segala kerinduan yang ada di dalam hati Farah, itulah yang menjadi 'perbualan' antara kami," demikianlah kata pelakon Farah Ahmad yang terdiam seketika bila ditanya tentang arwah suaminya, Allahyarham Mohd Firdaus Mohamad Hanif atau lebih dikenali sebagai Pitt.

Kehilangan suami tercinta tentulah menyedihkan buat seorang isteri. Bukan sekadar tempat bergantung, tetapi dialah yang menjadi sahabat karib dan teman rapat. Ditanya tentang jiwanya yang begitu kental kerana tidak pernah terlihat juraian air mata di pipinya tentang pemergian arwah, Farah menggelengkan kepala.

"Farah tidak sekental seperti yang orang sering perkatakan. Farah menangis, jangan cakap Farah tak menangis. Cuma Farah tak menangis depan orang kerana pada Farah kenapa mahu menyusahkan mereka? Bila teringat pada arwah, Farah akan jadi sebak. Farah Menangis. Tapi Farah cepat-cepat pujukkan diri kerana zuriat kami ada tiga orang yang perlukan Farah kuat," terang Farah kenapa dia tidak pernah menitiskan air mata di hadapan orang lain.

Beralih topik kepada kehidupan sekarang, Farah memberitahu dia melakukan pelbagai pekerjaan seni yang digemarinya dan menjadi sumber pendapatan untuk keluarga: "Selepas Arwah Pitt tak ada, Farah dapat peluang untuk membuka gerai Jom Bubur (Instagram @jombubur) di Enjoys Corner Taman Melawati. Alhamdulillah, sambutan sangat menggalakkan.

Klik untuk gambar besar

"Tapi rezeki di situ terhenti seketika kerana wabak Covid-19 dan kita semua melalui Perintah Kawalan Pergerakan (PKP). Syukur, sudah masuk Perintah Kawalan Pergerakan Pemulihan (PKPP), Jom Bubur akan dibuka balik mulai 16 Jun, dari pukul 4 petang sampai 10 malam," jelas Farah.

Malah, ketika arwah Pitt masa ada, Farah juga banyak membuat perniagaan kecil-kecilan kerana minatnya yang sangat dalam: "Dari dulu lagi Farah dah buat rempah rendang, rempah dendeng, sambal totok bawah jenama Resepi Opah untuk jualan. Selalunya Farah akan buat sebelum tiba musim perayaan seperti Hari Raya. Farah juga buat Kasut Conteng (Instagram @ifkasutconteng) iaitu melukis atas kasut pelanggan. Selalunya Farah akan cadangkan pelanggan beli kasut sendiri kanvas putih jenama," ujarnya.

Menurut Farah lagi, Kasut Conteng diberhentikan buat seketika sejak arwah meninggal dunia kerana dia tidak dapat menumpukan perhatian, dan hingga kini dia masih belum membuka sebarang permintaan untuk Kasut Conteng.

"Farah sekarang tumpukan kepada perhiasan dulang (epoxy resin art) dan Alhamdulillah, permintaan terhadap epoxy resin art ni sangat menggalakkan sehingga pelanggan terpaksa menunggu giliran. Farah minta maaf kerana Farah tak cukup tangan. Minta maaf pada semua yang memahami dan terpaksa menunggu," tuturnya bersyukur kerana ramai yang meminati hasil kerjanya.

Sebelum ini Farah juga turut membuat pouring art iaitu hiasan kanvas untuk dibingkaikan sebagai hiasan dinding atau sebagainya: "Farah memang suka seni daripada dulu lagi. Sejak sekolah memang suka conteng dinding dan macam-macam lagi walaupun Farah kelas sains," katanya sambil ketawa kecil.

"Tapi ada kisah sedih di sebaliknya kerana ketika di tingkatan lima, Farah ingin mengambil subjek seni, tetapi tidak dibenarkan kerana tidak mengikuti kelas teori di sekolah," katanya sedikit kecewa kerana tidak menyambung pelajaran dalam bidang yang diminatinya.

"Sekarang ini apa yang Farah belajar adalah secara sendiri seperti tengok YouTube, tengok buku pertukangan, dan buku lakukan sendiri (DIY). Kalau arwah Pitt penuh dengan buku tentang pengarahan dan penggambaran filem, Farah pula ada banyak buku DIY.

Tambah Farah lagi, selain daripada berlakon, semua ini sumber pendapatan untuk dirinya. Walaupun ketika arwah suaminya masih ada, dia sudah mula berniaga kerana tidak dia tidak suka duduk dan tidak berbuat apa-apa.

"Walaupun (dulu) memang suami yang menanggung, tetapi apa yang Farah buat adalah untuk sama-sama menjana ekonomi keluarga. Bak kata orang, susah senang bersama. Tawaran berlakon sudah mula ada dan Farah bersyukur ramai yang nampak kemampuan Farah dalam bidang lakonan. Lakonan adalah hidup Farah dan bukan sekadar pekerjaan," tambah Farah yang akan memulakan penggambaran tidak lama lagi.

Tambah Farah lagi, apa jua yang dikongsikan di media sosial terutamanya di Instagram adalah untuk berkongsi cerita dan memberikan semangat bahawa wanita juga kuat dan cekal seperti lelaki: "Farah juga nak semua orang tahu bukan hanya sijil dan keputusan peperiksaan itu penting, tetapi juga skil untuk menjalani hidup yang perlu diterapkan dalam kehidupan masing-masing," katanya mengakhiri bicara.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU WUJUD.. KENAPA KETIKA DIHUBUNGI, DR AZRA CUBA MENGELAK... KENAPA MALUKAN AZRI" - ELLIE SURIATY

"Hidup ini datang dengan ujian, tetapi, saya tidak menghukum Azri. Saya sudah 'move on', menghalalkan dan mengikhlaskan semua perkara yang terjadi. Jadi, saya harap tiada sesiapapun menghukumnya. Kalau Azri mahu bernikah, teruskanlah.

"Saya mendoakan semoga semuanya berjalan lancar, cuma, saya harap wanita yang akan hidup bersamanya betul-betul ikhlas. Pesan saya, jangan sorokkan diri kerana menyorok adalah kerja orang pengecut.

"Jangan mempermainkan hidup orang dan berhenti memalukan Azri," itulah kata pelakon dan pengarah, Ellie Suriaty Omar yang simpati dengan nasib menimpa bekas suaminya, pelakon Azri Iskandar, selain mohon masyarakat tidak menganggap kemelut berlaku sebagai pembalasan Tuhan kerana menganiaya hidupnya.

Meskipun antara mereka sudah tiada sebarang ikatan, namun Ellie berkata, dia tidak sampai hati melihat Azri terus dikecam oleh netizen yang tidak tahu cerita sebenar.

Klik untuk gambar besar

Pelakon yang mula mencipta nama menerusi filem 'Spinning Gasing' itu turut menggesa wanita bernama Dr Azra yang didakwa kekasih Azri tampil memperkenalkan diri.

"Ini kerana, katanya, hingga kini, kewujudan Dr Azra disifatkan sebagai misteri. Perasaan ragu Ellie mengenai kewujudan wanita itu timbul apabila Dr Azra sering berterusan melindungi identitinya.

"Saya sudah 22 tahun bersama Azri. Saya tak pernah berdendam dengannya dengan apa yang berlaku. Saya tersiksa tengok Azri dalam keadaan sedemikian. Jadi kepada Dr Azra, sila memperkenalkan diri.

"Saya bangkitkan isu ini kerana ada kaitan dengan perasaan anak-anak. Rakan juga sudah membuat pencarian dalam internet, namun, tidak menemui sebarang maklumat mengenai Dr Azra. Ini menimbulkan misteri pada saya. Adakah Dr Azra cuba memperdaya ataupun seorang peminat? Kalau betul menyintai Azri, jangan sembunyikan diri.

"Kalau benar-benar wujud, kenapa ketika dihubungi program Melodi, Dr Azra cuba mengelak. Kenapa malukan Azri. Dia kena bersikap jujur dan jangan mempermainkan hidup orang.

"Anak-anak saya sangat beradab, bijak dan rasional. Tetapi, bila ada yang cuba nak rampas kasih sayang Azri sepenuhnya tanpa kenal wanita yang bakal dikahwini bapanya, tentunya perkara ini membimbangkan mereka," ungkapnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERLU ADA BATAS APABILA MENGAMUK ATAU MENGHENTAM PESERTA... TREND MAS IDAYU 'SEMBUR' ORANG INI SUDAH BASI UNTUK 2023" - AZWAN ALI

"Saya tegur sebab sayang pada Mas Idayu. Kalau saya berada di tempat Sissy Imann mungkin saya sudah tinggalkan terus set semasa siaran langsung. Tak dinafikan nyanyian Sissy kedengaran agak sedikit sumbang dan seperti merosakkan lagu tersebut, tetapi tegurlah secara baik kerana mereka juga insan seni dan program ini juga adalah berbentuk santai kekeluargaan.

"Perlu ada batas apabila nak mengamuk atau menghentam peserta. Mas Idayu berhak menegur tetapi ada cara yang lebih baik, berlapik dan beretika sebagai tanda sayang kepada peserta. Trend Mas Idayu 'sembur' orang ini terus terang saya cakap sudah basi untuk 2023.

"Pada pihak produksi pula jadikan peristiwa ini sebagai iktibar. Tidak kisahlah nak cipta drama atau kejar rating, jangan gunakan kerusi juri untuk mengeruhkan lagi keadaan serta hormat peserta yang bertanding."

Itulah pandangan pengacara sensasi, Azwan Ali atau lebih mesra disapa Diva AA yang berkata setiap juri berhak memberikan pandangan dan kritikan namun perlu berlandaskan cara penyampaian yang betul.

Klik untuk gambar besar

Memetik Utusan Online, Azwan memberitahu, dia menegur Mas Idayu dengan pandangan ikhlas sebagai rakan artis yang pernah bekerjasama semasa program Lagu Cinta Kita 2, tiga tahun lalu.

Selain itu, Azwan berkata, pandangannya itu adalah supaya tidak kelihatan buruk di kaca televisyen serta menghormati setiap peserta yang bertanding apatah lagi jika program disiarkan secara langsung.

Mengulas mengenai penjelasan Mas Idayu yang mengatakan tindakannya itu dibuat kerana sayang kepada peserta, kata Azwan, apa saja alasan diberikan tindakan menjatuhkan maruah dalam keadaan tersebut tidak boleh diterima.

"Itulah jawapan paling selamat sebab sayang. Ini bukan soal sayang tetapi maruah seseorang. Walaupun saya tidak pernah dipanggil mana-mana stesen televisyen jadi juri sebab mungkin produksi ingat mulut saya lagi 'laser' dari Mas Idayu.

"Bagi saya menjatuhkan maruah seseorang dalam keadaan sebegitu adalah tidak boleh diterima. Bagilah alasan apapun, tetap tidak dibenarkan," katanya.

Pada Ahad lalu, persembahan Naim Daniel dan Sissy Iman yang menyanyikan lagu Jampi menerima kritikan pedas daripada juri tetap Mas Idayu. Susulan komen tersebut, Sissy tidak dapat menahan sebak dan mengalirkan air mata di atas pentas.

Kritikan pedas Mas Idayu pada persembahan Sissy turut mendapat pelbagai reaksi netizen yang rata-ratanya kurang bersetuju dengan cara kritikan juri tetap program realiti itu.

Dalam perkongsian di laman Instagram, Sissy juga meminta maaf kerana nyanyiannya mengecewakan ramai pihak sekali gus menganggap dirinya tidak lagi disayangi dalam bidang muzik.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - SEKITAR MALAM BERINAI & MAJLIS BRIDAL SHOWER RAJA FARAH

Seperti yang kita sedia maklum bahawa hari ini (6 September 2015) Raja Farah atau nama sebenarnya Raja Farah Raja Aziz, 27 bakal berkahwin buat kali kedua dengan ahli perniagaan berusia 33 tahun.

Difahamkan, mereka akan diijabkabulkan hari ini di sebuah masjid di Bukit Jelutong.

Sebelum majlis pernikahan mereka berlangsung, Raja Farah telah mengadakan malam berinai serta majlis bridal shower semalam.

Klik gambar untuk size besar

Setahun kami bridal shower ini lebih kurang macam nak meraikan bakal pengantin perempuan dengan rakan-rakan perempuan sahaja.

Gambar sekitar malam berinai ini dirakamkan oleh jurugambar rasmi mereka iaitu Eddie PhotoVideo.

Enjoyzzz...

BRIDAL SHOWER

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ADIK HAMIL & KELUARGANYA POSITIF COVID-19 - PELAKON HUSNA MUSTAFFA LUAH RISAU

Baru kehilangan bapa saudara berusia dalam 50-an, baru-baru ini, pelakon Husna Mustaffa, 34, kini meluahkan rasa risau pula dengan adik bongsu apabila disahkan positif COVID-19. Lebih membimbangkan, adiknya, Syarifah Hannan Syed Mustaffa sedang hamil enam bulan anak kedua dan dijangkiti COVID-19 sejak lima hari lalu.

Manakala, suami dan anak sulung berusia dua tahun turut positif COVID-19 dan sedang menjalani kuarantin kendiri di rumah di Johor Bahru. Husna atau nama sebenarnya, Sharifah Husna Syed Mustaffa berkata, adiknya kini sedang dirawat di sebuah hospital di Johor Bahru, keadaannya dalam terkawal dan baik, cuma harus pantau disebabkan berbadan dua.

"Masa awal mendapat tahu keadaan, saya risau dan tidak keruan. Tambah pula, saya, suami dan anak di Kuala Lumpur. Adik dan keluarganya pula di Johor Bahru. Hubungan saya dengan adik sangat rapat. Kami umpama kawan baik. Kami sudah lama tidak berjumpa disebabkan tidak dapat merentas negeri. Hanya doa dari kejauhan dapat memberi semangat kepadanya," katanya.

Klik untuk gambar besar

Pelakon drama 'Mencari Kiblat Cinta' itu berkata, adik bongsunya sudah mendapat suntikan dos vaksin pertama: "Saya berharap suntikan vaksin dapat membantu adik saya bertahan dan cepat sembuh. Adik masih lemah, namun dia lebih runsing keadaan suami dan anak yang masih kecil di rumah.

"Ditambah pula, keadaannya sarat hamil. Saya dan adik beradik lain hanya dapat memberi semangat kepadanya. Kami cuba meringankan beban adik dengan menyediakan apa sahaja keperluan diperlukan termasuk ubat-ubatan. Saya tidak akan menunjuk kesedihan kerana tidak mahu adik jadi lemah," katanya.

Untuk makluman, ibu kepada dua cahaya mata, Putera Adam Harith dan Puteri Adra Hana itu menyerlah selepas membintangi drama 'Kerana Dia Manusia Biasa' bergandingan dengan Emma Maembong dan Shukri Yahaya pada 2019. Husna memulakan kerjaya sebagai model busana muslimah pada 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGEDAR DADAH - PELAKON AIDIL AZIZ BERDEPAN TALI GANTUNG

Pelakon drama 'Lara Terindah', Aidil Aziz dan dua rakannya berdepan hukuman mati di tali gantung selepas didakwa atas pertuduhan mengedar dadah jenis ganja seberat hampir 500 gram dua minggu lalu.

Selepas pertuduhan terhadap mereka dibacakan di hadapan Majistret Siti Radziah Kamarudin di Mahkamah Majistret semalam, Aidil atau nama penuhnya Mohd. Aidil Abdul Aziz, 28, dan dua rakan iaitu Omar Sayeed Ghulam Mohammad, 36, dan R. Guevara Cortez, 33, hanya mengangguk faham.

Omar Sayeed merupakan anak kepada seorang Datuk Seri manakala Guevara merupakan rakyat Filipina.

Bagaimanapun, tiada pengakuan direkodkan daripada ketiga-tiga tertuduh berkenaan.

Mengikut pertuduhan, ketiga-tiga tertuduh secara bersama didapati mengedar dadah berbahaya iaitu ganja dengan anggaran seberat 465.61 gram di sebuah rumah banglo beralamat di No. 1 Jalan Ampang Ulu di sini pada pukul 12.40 tengah hari, 24 September lalu.

Bagi kesalahan itu, kesemua tertuduh didakwa mengikut Seksyen 39B Akta Dadah Berbahaya 1952 yang memperuntukkan hukuman gantung sampai mati jika sabit kesalahan.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AKIBAT COVID-19, IBU TERPAKSA DIKOMAKAN - TASHA MANSHAHAR MOHON DOA

"Doa adalah senjata orang mukmin, tolong saya perlukan doa kalian. Tolong doakan kesembuhan ibu saya, Herina Wong dan ayah saya, Mohd Manshahar. Mereka positif Covid-19. Paru-paru mummy ada jangkitan, paras oksigen dalam badan pun tak okey... jadi doktor kena 'tidurkan' (dikomakan) dia dan masukkan tiub untuk bantu pernafasan sehingga keadaan dia kembali stabil," kata penyanyi Tasha Manshahar.

Sambutan Aidilfitri Tasha dikhabarkan dengan berita sedih apabila ibu bapanya disahkan dijangkiti virus Covid-19 dan kini sedang mendapatkan rawatan di Hospital Serdang.

Berkongsikan berita itu di laman Instagram, Tasha atau nama sebenarnya, Nur Nadia Natasha Mohd Manshahar, 29, berkata ibunya, Herina Wong Abdullah dirawat di Unit Rawatan Rapi (ICU) hospital berkenaan dan terpaksa dikomakan. Manakala bapanya, Mohd Manshahar kini berada dalam keadaan stabil dan menjalani kuarantin kendiri di kediaman mereka.

Klik untuk gambar besar

Tasha mengharapkan ibunya dapat mengharungi segala ujian yang diberikan selain memerlukan doa daripada peminat agar ibunya segera diberikan kesembuhan.

"Sebenarnya tak jangka langsung akan sampai jadi tahap macam ini. Mummy nampak okey sahaja masa mula-mula kena masuk wad. Apa-apa pun kami sekeluarga yakin yang menyembuhkan itu Allah. Mummy pun kuat semangat... saya percaya mummy boleh harunginya," luahnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENAMPILAN UMRAH DIKRITIK: "BERSIHKAN HATI BUSUK..." - INTAN NAJUWA

Pelakon Intan Najuwa atau nama penuhnya, Intan Najuwa Abdul Wahid, 23, baru-baru ini telah berkongsi beberapa keping foto ketika sedang menunaikan ibadah umrah  bersama ahli keluarganya yang lain di akaun Instagram (IG) miliknya.

Menjengah di ruangan komen, rata-rata mendoakan agar urusan mereka dipermudahkan dan berjalan dengan lancar. Bagaimanapun, terdapat segelintir netizen yang tidak berpuas hati dengan penampilannya ketika di sana.

Pelakon drama bersiri 'Kekasih Paksa Rela' itu menerusi Instagram Storiesnya turut memuatnaik 'screenshot' komen tersebut: "Ada eh yang posing macam ni kat Jabal Uhud. - "Tak tahulah niat dia apa kat sana," antara komen-komen yang ditinggalkan.

"Yeah itu terpulang kepada awak, kepada niat awak. I jarang balas komen orang tapi awak berdua sangat melampau. Fikir yang baik-baik boleh kan? Hati jangan busuk sangat. Niat I, I sendiri tau. Antara I dengan Allah. Awak berdua tolong diam dan bersihkan hati yang busuk tu. Terima kasih," balas Intan.

Klik untuk gambar besar

www.myartis.com / Sumber & foto: Astro Gempak & Instagram Intan Najuwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANDA MEMBENCI PADA PERKARA YANG TIDAK DIKETAHUI" - MIMI FLY GEMBIRA PENGIKUTNYA MULA TERIMA HUBUNGAN CINTANYA

"Saya menerima banyak kasih sayang daripada kalian semua apabila memuat naik gambar kami berdua. Terima kasih kepada yang mendoakan dan kami tersenyum membacanya.

"Anda membenci pada perkara yang tidak diketahui. Kalian semua adalah penyokong bukan pembenci. Anda semua sangat memahami dan saya menghargainya," tulis penyanyi Mimi Fly menerusi laman Instagram mengenai hubungan cintanya dengan lelaki warga Amerika Syarikat iaitu Dr Antonio Rozier dimana pengikutnya yang rata-rata menerima baik hubungannya tersebut.

Tindakan Mimi memuat naik gambar bersama teman lelakinya iaitu Dr Antonio Rozier di Instagram telah menjadi perhatian pengikutnya. Mimi atau nama sebenarnya Shamimi Amalina Norhisham, 36, memberitahu dia tersenyum membaca komen-komen positif dan doa daripada pengikutnya di ruangan komen gambar berkenaan.

Bagaimanapun, Mimi tidak menafikan perkongisannya turut mendapat kecaman daripada segelintir pengikutnya namun tetap menghargai komen ditinggalkan mereka. Mimi menyifatkan kebencian yang ditunjukkan adalah disebabkan mereka tidak mengetahui perkara sebenar.

Klik untuk gambar besar

Dalam pada itu, menerusi perkongsian lain di media sosialnya, Mimi yang kini berada di Amerika banyak menghabiskan masa bersama keluarga dan teman-teman di negara tersebut.

Mimi dan Dr Antonio yang merupakan seorang doktor pakar tulang belakang di Amerika mula menjalinkan hubungan serius sejak tiga tahun lalu.

Untuk makluman, Mimi sebelum ini pernah mendirikan rumah tangga dengan pengurusnya, Mohd Firdaus Hajar pada 16 Mei 2015 sebelum bercerai dua tahun kemudian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SHUKRI YAHAYA TIMANG BAYI PEREMPUAN

"Syukur Alhamdulillah, hari ini Rabu bertarikh 24 Ogos 2016 tepat pukul 12.22 tengah hari, isteri saya Tya Adnan selamat melahirkan cahaya mata sulung kami (perempuan).

"Terima kasih kepada yang mendoakan. Allahuakhbar," tulis pelakon Shukri Yahaya yang kini bergelar bapa.

Isterinya, Tya Adnan selamat melahirkan bayi perempuan kira-kira pukul 12.22 tengah hari, hari ini (Rabu).

Namun begitu, Shukri tidak memberikan butir lanjut mengenai hospital tempat bersalin, berat bayi dan sebagainya dalam IGnya itu.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Untuk info, pasangan ini berkahwin pada 20 November 2015 di Masjid Tuanku Mizan Zainal Abidin, Putrajaya.

Tahniah diucapkan buat Shukri atau nama sebenarnya Mohd Shukri Yahaya, 28, dan isterinya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"PERKONGSIAN ANAK ZAINAL ITU BETUL" - SAUDARA TERDEKAT SAHKAN FYNA JEBAT SUDAH BERCERAI DUA MINGGU LALU

Rumah tangga penyanyi Fyna Jebat bersama bekas jurulatih bola sepak terkenal, Datuk Zainal Abidin Hassan dilaporkan telah runtuh apabila ia disahkan sendiri saudara terdekat Zainal Abidin yang memberitahu kedua-dua pasangan itu sudah bercerai sejak dua minggu yang lalu.

Menurutnya, punca penceraian pasangan itu adalah disebabkan tiada persefahaman antara Fyna dan isteri pertama Zainal Abidin, Datin Zalina Zaini.

"Apa yang dikongsikan anak Zainal itu boleh saya cakap betul. Mereka memang sudah bercerai dua minggu lalu. Punca cerai adalah disebabkan kedua-dua isteri Zainal itu mereka tidak ada persefahaman. Jadi mereka ambil keputusan untuk bercerai," ujarnya ketika dihubungi Arena Metro.

Klik untuk gambar besar

Sebelum ini, hangat diperkatakan berkenaan penceraian Fyna apabila anak perempuan Zainal Abidin iaitu Zahira Aisyah dalam satu komen media sosial mendedahkan bahawa bapanya sudah menceraikan adik kepada penyanyi dan pelakon Ayda Jebat itu.

Dalam kenyataan tersebut, Zahira mempertikaikan satu posting mengatakan Fyna Jebat serta isteri pertama Zainal Abidin, Zalina Zaini sudah berdamai kerana kelihatan mereka duduk semeja.

"Kenapa perlu post balik cerita 4 bulan yang lepas? Also, my mom did not (malah ibu saya tidak) 'berdamai' with anyone and this story is not true (dengan sesiapa dan cerita ini tidak betul).

"And for your information my dad has divorced fyna jebat (untuk makluman anda bapa saya sudah ceraikan Fyna Jebat. Mohon delete post ni, thank you (tolong padam ciapan ini, terima kasih)," tulisnya.

Menerusi Facebook pula, Zahira Aisyah juga memuat naik hantaran seakan memberikan bayangan perkara sebenar yang berlaku dan seakan-akan menggambarkan yang bapanya sudah membuat 'keputusan yang tepat' dan dia sekeluarga bersyukur dengan ujian ini.

Malah, dia menaruh harapan agar rumah tangga ibu bapanya semakin erat dan bertambah dengan kasih sayang serta ujian yang datang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSYAM NOR SANGKAL BIADAP, TIDAK SENSITIF - SOALAN ISU PENGGANTI ADALAH GURAUAN YANG DIRANCANG BERSAMA SHUIB

"Saya ingin mengatakan apa yang dilontarkan dan kemudian dipertontonkan kepada masyarakat pada malam itu adalah satu gurauan yang telah dirancang bersama Shuib. Shuib tahu apa yang ingin saya tanyakan, dan dia juga bersedia untuk membalas pertanyaan saya dalam cara yang tidak terlalu formal.

"Jadi ia bukanlah sesuatu yang tidak sensitif atau saya cuba menjatuhkan maruah Shuib dengan soalan sedemikian," ujar pengarah dan pelakon seni tersohor, Datuk Rosyam Nor sewaktu ditemui media di Pejabat Suhan Movies Sdn Bhd di Setiawangsa, Kuala Lumpur, baru-baru ini, dimana beliau akhirnya memberi respon terhadap dakwaan netizen yang melabel dirinya sebagai biadab dan menjadi tajuk pemberitaan sejak awal minggu ini.

Sensasi itu tercetus selepas Rosyam yang hadir memenuhi undangan Anugerah MeleTOP pada Ahad lalu sebagai penyampai anugerah bersama pelawak Shuib Sepahtu, bertanya mengenai keinginan bekas suami Allahyarham Siti Sarah Raissuddin untuk mencari pengganti selepas hampir sepuluh bulan bergelar duda anak empat.

Lantaran pertanyaan tersebut, segelintir netizen melabelkan beliau sebagai tidak sensitif malah digelar biadab. Padahal, apa yang tidak diketahui oleh netizen adalah pertanyaan yang dilontarkan Rosyam kepada Shuib adalah atas persetujuan bersama. Keduanya sudah merencana dialog yang akan diperkatakan saat bergandingan menjadi penyampai anugerah.

Ia bukan kejadian yang berlaku secara spontan sehingga menimbulkan rasa kurang senang kepada Shuib. Rosyam yang sangat disegani itu bagaimanapun tidak menafikan beliau boleh digelar tidak sensitif sekiranya bertanyakan soalan yang menimbulkan rasa kurang senang segelintir masyarakat itu sekiranya Shuib baru ditinggalkan Sarah dalam tempoh satu minggu atau satu bulan.

Klik untuk gambar besar

"Saya mengaku tidak sensitif jika melemparkan soalan tersebut sewaktu Shuib baru kehilangan Sarah dalam tempoh satu minggu atau sebulan misalnya. Tetapi ia sudah 10 bulan dan yang paling penting, Shuib bersetuju untuk kami melontarkan dialog dialog sedemikian," jelas Rosyam lagi.

Dalam pertemuan sama, Rosyam turut melahirkan rasa terkilan apabila netizen yang tidak memahami 'seni dunia hiburan' dan persahabatan di antara anak seni dengan mudah melabel dirinya sebagai biadab serta tidak sensitif.

Malah beliau juga mengatakan tidak teragak agak untuk menyaman baik pihak media, blogger ataupun netizen seandainya andaian yang dibuat mampu menjatuhkan maruah dan reputasinya.

"Penting untuk kita sebagai manusia atau netizen ini mencerna dahulu sesuatu dengan baik sebelum melabel sesiapapun dengan perkataan yang kurang baik sehingga mampu memberi kesan buruk kepada kami.

"Saya boleh saman media, blogger atau netizen yang mengatakan saya biadab dan celupar misalnya kerana bagaimana mahu membuktikan saya biadab? Bagaimana mahu melabelkan saya sebagai celupar jika apa yang terjadi adalah atas persetujuan bersama dan memang sudah dirancang sejak awal?

"Dan mengapa tidak mengambil perkara yang baik berbanding mahu diketengahkan kerana ia dilihat sedatrending atau boleh dijadikan bahan untuk disensasikan?" tegasnya lagi.

Sehubungan itu, Rosyam yang merupakan usahawan berjaya itu juga berharap pada masa akan datang, selain media, netizen juga perlu berhati hati sebelum 'menjatuhkan hukum' kepada orang lain.

"Saya bukan muda lagi untuk dijadikan konten dan viral dengan cara kurang manis macam ini. Ini menjatuhkan maruah dan mencalar reputasi saya secara keseluruhannya. Buat media, tolonglah jangan suka 'petik' apa yang netizen lontarkan kerana saya percaya rakan media yang saya hormati penuh dengan etika," akhirinya.

Terdahulu, nama Rosyam menjadi bualan selepas tindakannya bergurau dengan Shuib disalah tafsir segelintir netizen. Ironi, dalam kalangan media dan karyawan seni, Rosyam dikenali sebagai figura yang senang didekati, mudah memberi kerjasama serta sangat bertanggungjawab dalam setiap tindakannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN NUR LYDIA IBTISAM

Musim artis kahwin... moga berkekalan.(\__/)(='.'=)(")_(")myartis 2008


3 GAMBAR - GELAGAT ELLY MAZLEIN BERSAMA KELUARGANYA DI KAMPUNG

Baru-baru ini, Elly Mazlein telah membawa anaknya, Putri Sara Sefhia pulang ke kampungnya di Tanjung Malim, Perak.

Menerusi gambar yang dimuatnaik oleh Elly di laman IGnya, bukan main seronok Elly bila dapat berkumpul bersama-sama keluarga besarnya itu.

"Kite nak balik kampung kite kat Tanjung Malim nak gi pasar juadah.. jangan main-main ya kite puasa ari ni .. tengok ni kite penat.. apa lagi, kite tido la.. ok orang kampung sefhia & mama, jom jumpa di pasar juadah.

"Kite kena Serbu .. yeayyyyyy kite fofulor tau.. kite anak kesayangan," demikian coretan Elly ketika di kampung.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Foto: Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


12 GAMBAR - AKSI TERKINI FASHA, JEJAI & RAYFAL

Gambar terkini Fasha Sandha, suami dan anak mereka Putra Rayfal. Nampaknya selain sibuk dengan dunia seni dan Jejai pula sibuk dengan tugasan harian, namun mereka tetap mempunyai masa untuk Rayfal.

Jom layannzz!

Klik untuk imej besar...


FOTO & VIDEO - NELYDIA SENROSE & QI RAZALI TONTON BOLA

"It's not about winning or losing, it's about the spirit and atmosphere. #selamanya #harimaumalaya," begitulah semangat Nelydia Senrose yang menonton perlawanan bolesepak antara Malaysia menentang Vietnam bersama Qi Razali dan adik beradiknya di Stadium Shah Alam, Selangor semalam.

Meskipun Malaysia tewas 2-1, namun Malaysia masih berpeluang menebus kekalahan tersebut apabila bertandang ke Vietnam nanti.

Klik gambar untuk size besar

::TONTON VIDEO::

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"WALAUPUN BERLAINAN IBU..." - AR BADUL HARAP SEMUA CUCUNYA DAPAT SUMBANGAN

Berharap sumbangan diterima untuk keluarga arwah Mejar Mohd Zahir Armaya dikongsi bersama dua lagi cucu hasil perkahwinan pertama anaknya itu, pelakon dan pelawak AR Badul berkata, orang ramai menghulur sumbangan dan bantuan kerana simpati dengan anak-anak Allahyarham dan ia adalah hak mereka (anak).

"Walaupun berlainan ibu, kedua-duanya tetap anak kandung Mohd Zahir," katanya ketika mengulas rintihan bekas menantu, Jamilah Ismail, 37, berhubung sumbangan dan bantuan kewangan yang tidak diterima Ebal Zulkarnain, 9, dan Remy Iskandar, 8.

Badul berkata, dia sangat bersimpati dengan nasib dilalui dua cucu lelakinya itu. Dia sangat berharap, menantunya, balu anaknya itu kini, Nour Shafinar Harun dapat membahagikan sumbangan dan bantuan diterima kepada dua beradik berkenaan.

"Dengan sumbangan itu dapatlah kebajikan dua anak kecil yang kehilangan bapa terjaga," kata Badul yang kehilangan anaknya, Mohd Zahir yang meninggal dunia ketika melakukan demonstrasi keupayaan sempena pelancaran penubuhan Divisyen Kelima Infantri Malaysia (5 Div) di Kem Kok Lawi, Sabah, 4 September lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NIEZAM JUMPA IBU NONNY: "INSYA-ALLAH NEXT STEP AHEAD..."

"Alhamdulillah sudah jumpa mama (ibu Nonny). Doakan yang baik-baik," kata pelakon Niezam Zaidi yang mengadakan kunjungan istimewa ke rumah kekasih hati, Nonny Nadirah untuk bertemu ibunya.

Nampaknya sambutan ulang tahun kelahiran Nonny pada tahun ini lebih bermakna dengan kunjungan Niezam. Menerusi laman Instagram, Niezam berkongsi foto pertemuan tersebut dan memohon peminat mendoakan yang terbaik dalam perhubungan mereka.

Selain ucapan istimewa sempena ulang tahun kelahiran ke-31 kekasihnya itu, Niezam turut memberitahu sedang merancang untuk meneruskan perhubungan ke fasa perkahwinan: "Selamat hari jadi Nonny Nadirah, semoga Allah merahmati awak serta keluarga dan berjaya dunia akhirat! Terima kasih untuk segalanya, InsyaAllah next step ahead... senyum selalu okay!," ujarnya.

Klik untuk gambar besar
Sementara itu, rata-rata pengikut mendoakan supaya pasangan ini segera mendirikan rumah tangga: "Comel la pasangan ini... nampak sesuai sangat! Seronok tengok kalian berdua gembira, semoga dipermudahkan urusan anda dan kami doakan hubungan korang kekal bahagia selalu. - "Alhamdulillah dah jumpa emak, semoga urusan mendirikan rumah tangga dipermudahkan ya Niezam dan Nonny," komen pengikut.

Sebelum ini Niezam mendedahkan dia bakal menamatkan zaman bujang akhir tahun ini. Meskipun ada beberapa kenalan menyatakan rasa sangsi dengan hala tuju perhubungan mereka, namun dia nekad meneruskan perhubungan itu.

www.myartis.com / Sumber: mStar & Instagram Niezam Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU RADIN ERA KEMBALI KE RAHMATULLAH

"Inna lillahi wa inna ilayhi raji'un. Assalamualaikum wbt. Dimaklumkan bahawa bonda saya, Allahyarhamamah Feridah Binti Hashim telah menghembuskan nafas nya yang terakhir pagi tadi jam 9.25 pagi, 18 Februari 2021 bersamaan 6 Rejab 1442H.

Saya mohon jasa baik rakan-rakan semua untuk mendoakan Allahyarhamah agar ditempatkan di taman-taman syurga bersama sama orang beriman.. Amin. Nd sayang mama," demikian tulis penyampai radio Era FM iaitu Radin yang berkongsi berita sedih dimana ibu tercinta, Feridah Hashim meninggal dunia pada pagi Khamis, pada usia 67 tahun.

Dalam status yang dimuat naik di laman Instagram, Radin atau nama sebenar Radin Amir Effendi turut memohon orang ramai mendoakan kesejahteraan arwah ibunya.

Difahamkan, kesihatan Allahyarham Feridah, 67, merosot akibat penyakit paru-paru berair, sejak beberapa tahun lalu. Radin berkata, dia kali terakhir bertemu arwah ibunya, minggu lalu.

Klik untuk gambar besar

"Saya reda dengan pemergian arwah. Allah lebih menyayanginya. Arwah menghembuskan nafas terakhir di sisi adik beradik lain. Saya sempat 'FaceTime' dengannya arwah sebanyak tiga kali, semalam.

"Secara kebetulan, adik beradik dan anak saudara cakap arwah sebut nama saya. Arwah nak tatap wajah dan bercakap dengan saya. Kami berkongsi cerita singkat, namun arwah sempat menitipkan pelbagai nasihat," katanya.

Radin memaklumkan, arwah ibunya akan dikebumikan di Tanah Perkuburan Islam, Taman Meru, Ipoh. Sebelum ini, Radin membuat keputusan menangguhkan perkahwinan dengan gadis pilihan, Azlina Idris disebabkan kondisi kesihatan ibunya.

Anak ketiga daripada empat beradik itu memberitahu, arwah ibunya sudah beberapa tahun menderita penyakit paru-paru berair dan bergantung kepada tong oksigen.

"Kondisi kesihatan arwah ibu semakin merosot membuatkannya sedikit manja. Arwah rapat dengan saya kerana kami tidak pernah berenggang. Saya juga tidak dihantar ke sekolah asrama penuh kerana arwah bapa mahu saya menjaga mereka.

"Bagaimanapun, saya jarang bersama arwah ibu, apatah lagi menjaganya di Ipoh sejak bekerja. Tetapi, saya mengupah ibu saudara untuk menjaganya. Pada masa sama, abang pula tinggal berhampiran, jadi tidaklah bimbang keadaannya," tutur Radin yang juga sebelum ini kehilangan bapanya pada tahun 2010.

www.myartis.com / Sumber & foto: mStar, Berita Harian & Instagram Radin ERA

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIPERTENSI - MAWI KURANGKAN GARAM & PANTAU TEKANAN DARAH SENDIRI

Selepas seminggu ditahan di hospital akibat tekanan darah tinggi, juara Akademi Fantasia musim ke-3 (AF3), Mawi atau nama sebenarnya Asmawi Ani menjelaskan keadaan kesihatannya kini semakin baik. Jelas Mawi, selain perlu menjaga pemakanannya dia turut mengambil inisiatif untuk membeli alat pemantau tekanan darahnya sendiri.

"Alhamdulillah keadaan kesihatan saya bertamba baik dan saya sangat berhati-hati terutama soal pemakanan. Saya dinasihati untuk mengurangkan pengambilan garam dalam makanan dan sekarang sudah membeli alat pemantau tekanan darah tinggi.

"Setiap dua jam saya akan memeriksa keadaan tekanan darah saya dan sekiranya meningkat saya perlu berehat seketika sebelum kembali melakukan sesuatu kerja. Selain itu, saya cuba bersukan lebih kerap paling tidak pun bermain badminton dengan anak-anak di rumah," katanya.

Mawi yang ditemui pada sesi rakaman Ceria Megastar Ministar di Seri Kembangan, Selangor baru-baru ini mengakui faktor genetik dan persekitaran menyumbang masalah kesihatannyaa: "Kemungkinan besar penyakit darah tinggi ini kerana kedua-dua ibu bapa saya pernah mempunyai sejarah darah tinggi.

"Tetapi ada kemungkinan juga faktor kerja dan keadaan saya yang berulang-alik dari Kuala Lumpur ke Johor ketika menguruskan arwah emak saya dan anak buah saya yang meninggal dunia pada Syawal lalu," tambahnya.

Pertengahan Julai lalu Mawi ditahan di sebuah hospital swasta akibat mengalami tekanan darah tinggi: "Pada mulanya saya hanya membuat pemeriksaan tekanan darah bersama anak saya. Tak sangka pula bacaan kritikal.

"Jadi, doktor menyarankan saya ke hospital untuk mendapatkan rawatan sepatutnya kerana risaukan risiko boleh strok atau meninggal dunia. Sesampai di hospital saya terus dikejarkan ke unit kecemasan dan ditahan selama seminggu untuk pemantauan doktor," imbas Mawi.

www.myartis.com / Sumber & foto: Astro Gempak & Instagram Mawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAHU LINDUNGI ABANG IBLIS PENDERA, JAWAB KAMU SAMA TUHAN... JANGAN LUPA SELFIE DENGAN SEJADAH" - ISTERI AFIQ MUIZ

"Mahu melindungi abang iblis pendera, menjawab kamu sama Tuhan. Teruskan sembahyang, jangan lupa selfie dengan sejadah. Doa cepat sampai dengan mobile data," demikianlah tulis isteri pelakon Afiq Muiz, Pachara Apin yang memuat naik hantaran berbentuk sindiran yang ditujukan kepada seseorang menerusi Instastory.

Kemelut membabitkan Afiq dan isterinya masih lagi berpanjangan dan belum menemui jalan penyelesaian. Dalam pada itu, Pachara atau Nur Aaira Mahdeya, 31, turut meluahkan rasa kecewa apabila dilayan seperti orang yang tidak mempunyai keluarga.

Menurut Pachara lagi, dia masih mempunyai ibu dan individu itulah yang membantunya menelefon pihak polis melaporkan kejadian sewaktu menjadi mangsa dera.

"Ibu saya senyap sebab sabar. Mereka tak pernah jumpa ibu bapa saya. Jadi mungkin mereka lupa dan anggap saya ini yatim piatu. Namun, ibu bapa saya masih hidup. Dia yang membantu saya menelefon polis walaupun dia berada di Sabah. Jiran saya juga pernah telefon untuk selamatkan saya," ujarnya.

Klik untuk gambar besar

Bagaimanapun, Pachara yang mendirikan rumah tangga dengan Afiq pada 27 Mac 2019 itu menjelaskan, sekiranya dia tidak mempunyai keluarga sekali pun, dirinya tidak sepatutnya disakiti.

"Kalau pun saya yatim piatu, patutkah kamu buat hidup manusia lain sakit? Patutkah kamu menyebelahi sang dayus yang menunggang agama? Patutkah kamu hipokrit tahap maksima?," luahnya.

Sebelum ini, adik iparnya yang juga pelakon iaitu Aishah Azman mendakwa Pachara menabur fitnah dan memutar belit cerita seolah-olah menjadi mangsa keadaan. Menurut Aishah, Afiq sama sekali tidak memukulnya sebaliknya Pachara yang mencederakan dirinya sendiri.

Susulan kejadian itu, Afiq membuat laporan polis di Balai Polis Dengkil, Selangor dan akan membawa kes berkenaan ke mahkamah bagi membersihkan namanya yang sudah tercalar.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS HAMPIR 2 BULAN - WAJAH AYASH AFFAN AKHIRNYA DIDEDAHKAN

"Assalammualaikum, Nama Sy AYASH AFFAN BIN SHAHMIRA. Terima kasih kerana mendoakan kesejahteraan saya 😊 #AYASHAFFAN," demikianlah kapsyen yang ditulis pelawak Shuib Sepahtu pada sebuah video dimana dia akhirnya mendedahkan wajah anak bongsunya, Ayash Affan, setelah hampir dua bulan dilahirkan iaitu pada 6 Ogos lalu.

Menerusi video yang dikongsikan, Shuib memaparkan anak lelakinya itu sedang tidur di katil. Dalam masa sama, Shuib turut mengucapkan terima kasih kepada mereka yang mendoakan kesejahteraan buat anaknya sepanjang dua bulan ini.

Perkongsian Shuib itu mendapat pelbagai reaksi daripada rakan artis dan netizen yang teruja apabila akhirnya dapat melihat wajah anak keempat Shuib dan Allahyarham Siti Sarah.

Klik untuk gambr besar

Tidak kurang juga, ramai yang sebak apabila melihat hadiah istimewa terakhir daripada arwah Siti Sarah itu serta mendoakan Ayash menjadi anak yang soleh.

Terdahulu, Ayash dilahirkan secara pembedahan tiga hari sebelum Siti Sarah menghembuskan nafas terakhir pada 9 Ogos lalu akibat Covid-19.

 KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNGGU HAMPIR SETAHUN - ROSARIO BIANIS AKHIRNYA DAPAT BERAKSI DI PENTAS BRITAIN'S GOT TALENT

Penyanyi Rosario Bianis meluahkan rasa gembira dan teruja apabila penantiannya untuk beraksi di pentas berprestij Britain's Got Talent (BGT) berakhir setelah menunggu hampir setahun untuk mendapat panggilan terbabit dan akhirnya menerima emel penyertaannya pada 10 Oktober lalu.

Rosario atau nama sebenarnya Rosario Ninih Chamini Bianis, 28, mengesahkan dia bakal menghadiri uji bakat program terbesar dunia itu pada 12 November ini.

"Sebenarnya saya mahu menyertai America's Got Talent tapi kod Malaysia tidak tersenarai dalam program itu. Kalau teruskan, saya kena guna nama negara Filipina untuk menyertai program itu.

"Kemudian, saya mendapat makluman mengenai BGT pula dan terus isi borang penyertaan pada tahun lalu. Jujur, saya memang berharap diterima kerana ingin membina profil ke tahap lebih tinggi.

Klik untuk gambar besar

"Maklumlah saya bermula sebagai penyanyi kampung, kemudian ke peringkat daerah, negeri, kebangsaan dan Asia. Saya cuma akan beri yang terbaik dan merasa dapat berada di pentas bertaraf dunia pula," katanya.

Juara Asean Song Contest 2019 dan Bintang RTM 2016 itu berkata, dia enggan melepaskan peluang keemasan terbabit dan berusaha mencari dana atau tajaan bagi melancarkan perjalanannya ke sana.

"Ini adalah peluang yang cukup besar dan saya idamkan selepas sekian lama. Saya merancang untuk ke London pada 7 November ini, beberapa hari lebih awal agar tidak kelam-kabut di sana.

"Buat masa sekarang, saya masih dalam usaha mencari dana untuk tajaan sekurang-kurangnya tiket penerbangan. Itu saja pun sudah cukup kerana kos ke sana memang atas tanggungan sendiri," ujarnya.

Berkongsi mengenai persiapannya, Rosario sudah menetapkan pilihan lagu terbaik untuk dipersembahkan di hadapan juri nanti termasuk mogul muzik terkenal, Simon Cowell.

"Perasaan saya lebih kepada teruja. Ini adalah pentas terbesar yang saya akan jejak dan bersedia untuk membanggakan seluruh rakyat Malaysia dengan persembahan sehabis baik.

"Saya tahu mereka di sana sangat menghargai bakat luar dan bukan senang peserta dari Malaysia dapat peluang itu. Saya harap segalanya akan dipermudahkan dan dapat pengalaman paling bermakna," tuturnya.

Terdahulu, penyanyi kelahiran Tambunan, Sabah itu berkongsi berita gembira terbabit menerusi Instagram. Uji bakatnya bakal bertempat di ExCel London.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAN TAK SANGKA 'SOLO BORNEO MART' DAPAT ANUGERAH: "YELA KEDAI RUNCIT JE KAN...!

"Tak pernah termimpi Solo Borneo Mart akan sampai ke tahap ni.. yela kedai runcit je kan..! Tapi bila dah rezki. Allah kata Dia nak bagi, Dia akan bagi! Allahuakbar sangat teruja bila dapat bersama dengan usahawan-usahawan hebat yang jauh lebih berjaya kalau nak dibandingkan dengan kami yang masih baby & banyak belajar lagi dalam selok belok perniagaan.

"Tahniah syg. Allah balas segala penat lelah u," kata penyanyi Lan Solo yang tidak pernah menyangka bahawa tuah bisnes yang diusahakan bersama isterinya, Nur Sheila Hassim iaitu 'Solo Borneo Mart' membuahkan hasil sehingga berjaya merangkul anugerah 100 Top Young CEO 2021, baru-baru ini.

Lan atau nama sebenarnya Mohd Razlan Mohamed Yusof yang kini sudah bergiat aktif dalam dunia perniagaan runcit itu meluahkan rasa syukur apabila tersenarai antara penerima anugerah berkenaan.

Klik untuk gambar besar

Pada masa sama, isterinya turut berkongsi pengalaman dan cabaran sepanjang menjalankan perniagaan berkenaan: "CABARAN bekerja suami isteri ni.. erm.. BESAR uolss. Kat umah gado.. smpi opis kene react mcm bahagia. Sebab klo bawak feeling tu, apa pon x jd. Ini lah KAWAN, SAHABAT, PENDENGAR SETIA, PENGKRITIK, PEMBANGKANG dan ermm.. for sure banker KY!

"Guys, jaga selagi ada.. sayang selagi setia.. hormat selagi daya.. cinta sampai syurga. Kita x tahu smpi bila hayat kita, korbanlah apa sahaja untuk bahagia. Terima kasih suami.. acece..! Next post adalah appreciation kepada tulang belakang yang lain pulak ya.. stay tune!" tulis Sheila.

Sekadar informasi, pasangan suami isteri ini telah menjalankan perniagaan kedai runcit bernama 'Solo Borneo Mart' yang menyediakan pelbagai makanan istimewa dari Sabah dan Sarawak. Sehingga kini, 'Solo Borneo Mart' sudah memiliki dua cawangan yang terletak di Puchong dan Ampang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA REDA, CUMA RINDU YANG SANGAT UNIK" - SHUIB AKUI SELALU BERSEDIH INGAT ARWAH SITI SARAH

Perkongsian pelawak Shuib di laman Instagram miliknya dimana dia memaklumkan semalam genap setahun pemergian isteri tercintanya, Allahyarham Siti Sarah Raissuddin mengikut kalendar Islam itu telah menjadi perhatian.

Shuib berkata dia tidak dapat mengawal diri apabila mengimbas kembali detik pemergian arwah isterinya itu pada 9 Ogos lalu. Katanya lagi, dia harus reda dengan pemergian isterinya itu namun mengakui setiap hari teringatkan bidadarinya itu.

"Saya reda, cuma rindu yang sangat unik. Kadang-kadang, saya tak tahu nak cakap macam mana. Perubahan perasaan setiap hari tidak sama. Saya berikan satu contoh. Pernah tak teringat sesuatu perkara tanpa gagal, setiap hari? Saya melaluinya setiap hari dalam masa setahun ini.

"Tiada satu hari pun saya tidak ingat atau memikirkan arwah. Saya akan selalu bersedih, tetapi insya-Allah, saya reda dengan ketentuan ini. Saya bersyukur segala yang Allah beri dan aturkan untuk saya. Dengan apa yang dilalui, saya yakin Allah mahu berikan lebih baik untuk saya dan anak-anak, insya-Allah," katanya.

Klik untuk gambar besar

Dalam pada itu, Shuib atau nama sebenarnya Shahmira Muhamad, berkongsikan arwah tidak pernah hadir dalam mimpinya namun anak-anaknya pernah bermimpikan ibu mereka.

"Saya sangat berharap dapat bertemu arwah dalam mimpi. Setahu saya, anak-anak, Uwais Alqarni, Dzahira Talita Zahra dan Ariq Matin pernah bermimpikan arwah. Cuma, saya dan bapa mentua belum lagi.

"Saya hanya pernah bermimpi saya mencari-cari arwah, tetapi tidak berjumpa. Mimpi dapat melihatnya depan mata, belum lagi hadir. Saya berharap sangat dapat mimpikan arwah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABY ELYANA...

Difahamkan, CST Production antara individu terawal memberitahu mengenai kelahiran anak pertama Elyana & Khairul. Mereka menerima mesej daripada pasangan tersebut bertulis “Syukur Alhamdulillah, isteri saya Erneelya Elyana Emrizal sudah selamat melahirkan puteri pertama kami pada pukul 6.45 petang tadi (27 Ogos).”
 Alangkah manisnya kelahiran anak sulong Elyana yang lahir pada bulan Ramadan... Semanis dan semulia bulan Ramadan itu sendiri. Semoga 'ahli baru' dalam keluarga Elyana dan suaminya ini membawa seribu keberkatan dalam kehidupan mereka nanti!
  Klik untuk imej besar...           KLIK UNTUK GAMBAR ELYANA MENGANDUNG...


WAHHH... SERONOKNYA KELUARGA HAIRUL AZREEN NAIK HELIKOPTER BERCUTI  DI PULAU

Umum mengetahui kerajaan sebelum ini telah membenarkan aktiviti rentas negeri, pada Isnin lalu. Dek kerana itu, ramai yang sudah sibuk membuat perancangan untuk pulang ke kampung dan menempah tiket penerbangan untuk pulang ke kampung mahupun bercuti bersama keluarga.

Jika ada diantara kita menaiki kereta atau naik kapal terbang, namun berbeza buat pasangan selebriti iaitu Hanis Zalikha dan Hairul Azreen dimana mereka tidak perlu bersesak dengan orang ramai apabila menempah sebuah helikopter untuk percutian ke sebuah pulau.

Menerusi satu perkongsian video di laman Instagram, Hairul turut membawa anak-anaknya bagi menikmati percutian tanpa perlu bersesak-sesak di lapangan terbang. Dalam entri tersebut, Hairul turut memberitahu percutian itu adalah yang pertama buat anak perempuan mereka, Alisa Aisyah.

Klik untuk gambar besar

Dalam pada itu, Hanis turut berkongsikan video di Instagram berada di dalam helikopter dalam perjalanan menuju ke pulau percutian mereka.Perkongsian pasangan itu mendapat pelbagai reaksi di kalangan rakan artis dan netizen yang teruja dengan percutian mewah keluarga itu.

Untuk makluman, Hanis dan Hairul mendirikan rumah tangga pada 5 Jun 2015 dikurniakan dua cahaya mata iaitu Yusuf Iskandar, 5, dan Alisa Aisyah kini berusia dua tahun.

KLIK VIDEO DI BAWAH UNTUK TONTONVIDEO 1 (INSTGARAM HAIRUL AZREEN)

VIDEO 2 (INSTGARAM HANIS ZALIKHA)

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::